Serf edende erazi butovluyu, serf etmeyende oz muqedderatini teyinetme huququ - Azadliq Xeber\nSerf edende erazi butovluyu, serf etmeyende oz muqedderatini teyinetme huququ\nSərf edəndə ərazi bütövlüyü, sərf etməyəndə öz müqəddəratını təyinetmə hüququ\n2017-02-24T10:07 xeber – Super dövlətlər öz maraqlarına uyğun olaraq, gah ərazi bütövlüyünü, gah da öz müqəddəratını təyinetmə hüququnu dəstəkləyirlər.\nKeçmiş dövlət müşaviri, politoloq Qabil Hüseynli Sputnik Azərbaycan-a bu məsələni şərh edərkən deyib ki, buna çox zaman ikili standart siyasəti deyilir: “Həmişə deyilib ki, Helsinki Yekun Aktının əsas müddəası olan dövlətlərin ərazi bütövlüyü prinsipi beynəlxalq hüququn əsas prinsipi olmalıdır. II Dünya Müharibəsindən sonra formalaşmış sərhədlərin pozulmaması haqqında 1975-ci il Finlandiyanın paytaxtı Helsinki şəhərində razılığa gəlmişdilər”.\nPolitoloqun sözlərin görə, amma indi qondarma “Dağlıq Qarabağ Respublikası”na münasibətdə gah öz müqəddəratını təyinetmə hüququnu, gah da ərazi bütövlüyü prinsipini irəli sürürlər.Prezidentin Münhen mesajları nələri hədəfləyib?\n“Öz müqəddəratını təyinetmə hüququ kommunistlərin 19-cu əsrdə irəli sürdüyü şüardır. Sonradan beynəlxalq hüququn prinsipinə çevrilib. İndi köhnəlmiş prinsip hesab edilir. Məsələn, 6 ay bundan əvvəl Polşanın paytaxtı Varşavada NATO-nun sammiti keçirilərkən belə bir fikir səslənib ki, postsovet məkanında bütün münaqişəli zonalarda ərazi bütövlüyü prinsipinə riayət edilməlidir. Gürcüstana münasibətdə ərazi bütövlüyü məsələsi müdafiə edilir. Moldovaya münasibətdə yenə də bu prinsip müdafiə edilir. Amma Azərbaycana gələndə guya burada bir əlahiddəlik var. Ona görə də hər iki sözügedən prinsipdən istifadə edilməlidir. Beləcə böyük dövlətlər öz maraqlarına uyğun olaraq iki prinsipi bir-birinə qarışdırır və dünyada normal bir düzənin formalaşmasına imkan vermirlər” — deyə politoloq bildirib.\n“Çünki biz öz təcrübəmizdən də çıxış edərək deyirik ki, 25 il əvvəl BMT-də işğal altında olan torpaqların boşaldılması ilə bağlı qəbul edilən 4 qətnamə yerinə yetirilmir. Həmin qətnamənin lehinə Təhlükəsizlik Şurasının 5 üzvü səs verib. Bu üzvlərdən üçü (Fransa, ABŞ və Rusiya) ATƏT-in Minsk Qrupunun həmsədridir”.РИА НовостиAlmaniyada 52-ci Münhen Təhlükəsizlik Konfransı öz işinə başlayıb\n“Əsas sənədlərdə ilk sırada məhz dövlətlərin ərazi bütövlüyü gəlir. Öz müqəddəratını təyinetmə isə ərazi bütövlüyü çərçivəsində müəyyənləşə bilər. Bütün dünya anlamalıdır ki, biz Dağlıq Qarabağdakı ermənilərin Azərbaycandan kənarda öz müqəddəratını təyinetməsinə imkan verməyəcəyik. Ermənilər azərbaycanlılarla birgə Azərbaycanın suverenliyi və ərazi bütövlüyü çərçivəsində öz müqəddəratını təyin edə bilərlər”.


Zurab Noqaideli: Azərbaycanla Gürcüstan arasında münasibətlər həmişə nümunəvi olub\nSiyasət 23 Dekabr 2005 15:47 (UTC+04:00)\nGürcüstanın baş naziri ilə Trend in müsahibəsi\n- Siz Azərbaycanla Gürcüstan arasında qarşılıqlı münasibətlərin hazırki səviyyəsini necə qiymətləndirirsiniz? Siz ölkələrimizin yaxın gələcəkdə və perspektivdə siyasi və iqtisadi sahələrdə tərəfdaşlıq strategiyasını necə təsəvvür edirsiniz?\n- Azərbaycanla Gürcüstan arasında münasibətlər həmişə nümunəvi olub. Bu münasibətlər tarixən xalqlarımız arasında mövcud olan qardaşlıq əlaqələri, qarşılıqlı fəaliyyətin bütün sahələrində sərfəli əməkdaşlığa əsaslanan dövlətlərarsı tərəfdaşlıq kimi formalaşıb.\nHətta buna baxmayaraq, mən əməkdaşlığımızın potensialından tam ölçüdə istifadə olunduğunu hesab etmirəm.\nXoşbəxtlikdən, prezidentlərimiz arasında mövcud olan qarşılıqlı şəxsi münasibətlər - bu çox mühüm amildir - tərəfdaşlığın müasir tələblərə və reallıqlara cavab verən keyfiyyətcə yeni mərhələsinin möhkəm özülünü qoyub.\nƏməkdaşlığın əhatə dairəsi istər siyasi, istər iqtisadi sahələrdə olduğu kimi regional əməkdaşlığı və beynəlxalq təşkilatlarda qarşılıqlı fəaliyyəti də əhatə edir.\n- Prezident Mixail Saakaşvili bu yaxınlarda Gürcüstandakı Azərbaycan icmasında sosial-iqtisadi şəraitin yaxşılaşdırılması üzrə təkliflərin hazırlanması barədə sərəncam verib. Bu istiqamətdə hansı konkret tədbirlər görülüb?\n- Milli azlıqların vəziyyəti Gürcüstan hökumətinin gündəlik diqqətinin obyektidir.\nÖlkə prezidenti və hökumət bizim həmvətənlərimizin, xüsusilə, Kvemo Kartli regionunda yaşayan vətəndaşların gələcəkdə vəziyyətinin yaxşılaşdırılması barədə bir sıra mühüm qərarlar qəbul edib.\nOnların ölkənin siyasi həyatına inteqrasiyası, dövlətin idarə olunmasında və müxtəlif proseslərdə fəal iştirakı mühüm əhəmiyyət daşıyır.\nMəsələn, prezidentin təşəbbüsü ilə Kutaisidə Zurab Jvaniya adına idarəetmə kadrlarının hazırlanması üzrə məktəb açılıb. Məktəb Gürcüstanda yaşayan Azərbaycan əhalisinin, eləcə də digər milli azlıqların nümayəndələrindən idarəetmə kadrları hazırlayır. Burada məqsəd onların sonradan öz icmalarının maraqlarını daha yaxşı təqdim edə biləcəkləri ali dövlət vəzifələrinə, nazirlik və idarələrə, yerli hakimiyyət orqanlarına rəhbər vəzifələrə təyin olunmasıdır.\nEyni zamanda, bizim başlıca vəzifəmiz insanların həyatını əhəmiyyətli şəkildə yaxşılaşdırmağa imkan verən investisiyaların cəlb edilməsi, infrastrukturun inkişafı, iş yerlərinin yaradılmasıdır.\n- Bu il mayın 25-də, Bakı-Tbilisi-Ceyhan əsas ixrac boru kəmərinin Azərbaycan hissəsinin istismara verilməsi mərasimi zamanı, Azərbaycan, Gürcüstan və Türkiyə prezidentləri tərəfindən Bakı-Tbilisi-Axalkalaki- Qars dəmiryolunun tikintisi layihəsinin reallaşdırılmasının sürətləndirilməsi barədə birgə Bəyannamə imzalayıblar. Bu layihənin Gürcüstan ərazisindən reallaşdırılması üçün Sizin tərəfinizdən hansı konkret addımlar atılır?\n- Biz ölkəmizi Azərbaycan və Türkiyə ilə birləşdirən nəqliyyat kommunikasiyasının inkişafına böyük əhəmiyyət veririk. Söhbət bütün region üçün sözsüz ki, faydalı olan ümumi nəqliyyat sisteminin yaradılmasından gedir.\nQars-Axalkalaki dəmiryolunun tikintisinə gəldikdə, onun hazırlıq mərhələsi artıq başa çatmaq üzrədir. Gürcüstan hökuməti bu dəmiryolunun tikintisi üzrə öhdəsinə düşən işləri yerinə yetirməyə hazırdır.\n- Gürcüstan gələcəkdə mövcud müqavilədə nəzərdə tutulandan başqa Şahdəniz yatağından əlavə həcmdə qazın alınması barədə niyyətlərini bəyan etmişdir. Əlavə həcmdə yanacağın alınması barədə layihənin səhmdarları ilə hər hansı bir razılaşma əldə olunubmu?\n- Bildiyiniz kimi, Qazprom bu yaxınlarda Gürcüstan üçün qazın qiymətini artırılması barədə qərar qəbul edib. Yeni şəraitdə ölkəmizin energetika təhlükəsizliyini təmin etmək məqsədilə əlavə səylərin göstərilməsi tələb olunur.\nBiz həmişə energetika sahəsində mühüm kommunikasiya layihələrinin həyata keçirilməsi ilə bağlı dostlarımız və tərəfdaşlarımız tərəfindən anlaşmaya ümid etmişik və indi də ümid edirik.\nTəbii qazın zəruri əlavə həcminin alınmasına gəldikdə, onu demək lazımdır ki, bu barədə məsləhətləşmələr davam etdirilir.\nBiz Şahdəniz-Tbilisi-Ərzurum layihəsinin istər bizim ölkəmiz, istərsə də bütün region üçün nəhəng əhəmiyyətinə getdikcə daha çox əmin oluruq.\n- Gürcüstan Cənubi Qafqaz qaz kəmərindən və Bakı-Tbilisi-Ceyhanla bağlı işlərdən əldə olunmuş vəsaitləri öz neft-qaz yataqlarının inkişafına yönəltmək niyyətindədir, yoxsa ölkənin qeyri neft sektoruna daha böyük diqqət ayıracaq?\n- Boru kəmərləri ilə bağlı işlərdən əldə olunmuş vəsaitlər Gürcüstanın dövlət büdcəsinə yönəldiləcək və büdcə prioritetlərinin həyata keçirilməsinə sərf olunacaq. Onların arasında əlbəttə ki, Azərbaycanın yataqları ilə müqayisə olunmayan, lakin öz tələblərimizin ödənilməsi üçün əhəmiyyətli olan ölkədəki yataqların inkişafı da ola bilər.\n- Ölkəniz hal-hazırda mövcud olan və tikilməkdə olan boru kəmərlərinin təhlükəsizliyinin təmin edilməsi üçün hansı tədbirləri görür? Bu sahədə digər ölkələrlə əməkdaşlıq edirsinizmi?\n- Gürcüstan hökuməti bizim ərazidən keçən strateji boru kəmərlərinin təhlükəsizliyinin 100 faiz təmin olunması üçün öz öhdəliklərinin yerinə yetirilməsinə lazımi məsuliyyətlə yanaşır.\nBu istiqamətdə artıq böyük işlər görülüb. Gürcüstanın Daxili İşlər Nazirliyində ölkə ərazisindəki neft və qaz borularının təhlükəsizliyinin təminatı üzrə xüsusi bölmə yaradılıb. Bu sahədə biz döst dövlətlərin müvafiq xidmətləri ilə fəal əməkdlaşlıq edirik.\n- Ölkələrimiz arasında iqtisadi münasibətlərin dərinləşməsi Gürcüstanın Azərbaycana olan borclarının restrukturizasiyası məsələsini aktuallaşdıra bilərmi? 2006-cı ildə bu istiqamətdə konkret addımların atılması gözlənilirmi?\n- Bu məsələ ilə bağlı danışıqlar uğurla aparılır. Sizi əmin edə bilərəm ki, Gürcüstanın Azərbaycana olan borcları hərtərəfli iqtisadi əməkdaşlığın inkişafına və mehriban qonşuluq münasibətləri olan ölkələrimiz arasında tərəfdaşlıq münasibətlərinə maneə olmayacaq.\n- Rəsmi Tbilisi "Yaxın Qonşuluq" Proqramı çərçivəsində, Avropa Birliyinə inteqrasiya prosesini fərdi fəaliyyət proqramları vasitəsilə sürətləndirilmək arzusunda olduğunu bəyan edir. Siz bu məsələdə ölkənizin mövqeyini daha müfəssəl şəkildə şərh edə bilərsinizmi? Bu Cənubi Qafqazda bizim ümumi problemlərimizin həllinə nə dərəcədə kömək edə və ya çətinləşdirə bilər?\n- Gürcüstanın Avropa Birliyi ilə daha sıx əməkdaşlığa, avroatlantik strukturlarına inteqrasiyasına can atması tariximizin ümumi gedişi ilə müəyyən olunub. Gürcüstan bu istiqamətdə uğurla fəaliyyət göstərir və qonşularımızın uğurları da bizi sevindirir. Biz NATO və Avropa Birliyi ilə "Fərdi tərəfdaşlıq" və "Yaxın qonşuluq" proqramlarını həyata keçiririk.\nƏlbəttə Avropa standartları mürəkkəb olduğuna görə, bu, o qədər də asan proses deyil. Lakin biz Avropa strukturları ilə tərəfdaşlıq prosesinin inteqrasiyaya çevrilməsinə yaxınlaşmaq üçün durmadan irəliləyirik.\nCənubi Qafqaz dövlətlərinin avroatlantika təşkilatına inteqrasiyası bizim regiona çoxdan gözlənilən ədalətli sülh, sabitlik, demokratik inkişaf və iqtisadi yüksəliş gətirəcək. Lakin bunun üçün istər siyasi, institusional, istərsə də iqtisadi sahələrdə mürəkkəb islahatlar yolunu keçmək zəruridir.


Aktual 11 fevral — 15:08\nTürkiyə Xarici İşlər Nazirliyinin rəsmi nümayəndəsinin uyğurlar üçün “əsir düşərgələri” barədə dedikləri “iyrəncdir”. Virtualaz.org RİA “Novosti”yə istinadən xəbər verir ki. Çin XİN-in rəsmi nümayəndəsi Xua Çunyinin sözlərinə görə, ŞXR artıq Türkiyə tərəfinə təqdimat yollayıb.\n“Biz Türkiyə XİN rəsmi nümayəndəsinin bəyanatına diqqət yetirdik. Bu, çox iyrəncdir. Biz bununla bağlı türkiyə tərəfinə artıq təqdimat yollamışıq”, - Xua Çunyin brifinqdə bildirib.\nÇin XİN-in rəsmi nümayəndəsi həmçinin Türkiyə XİN-in məşhur uyğur şairi Əbdürrəhim Heyitin həbsxanada ölməsi ilə bağlı məlumatını yalan adlandırıb və qeyd edib ki, o , sağdır və sağlamdır.\nQeyd edək ki, dünən Türkiyə XİN-in rəsmi nümayəndəsi Hami Aksoy bəyanat dərc edərək, Çini etnik uyğurların hüquqlarına hörmət etməyə və onlar üçün qurulmuş məcburi saxlama düşərgələrini bağlamağa çağırmışdı. Aksoy “XXI əsrdə yenidən əsir düşərgələrinin meydana gəlməsini bəşəriyyət adına biabırçılıq” adlandırmışdı. Onun sözlərinə görə, “bir milyondan artıq uyğur məcburi saxlama siyasəti, işgəncələr və türmə və əsir düşərgələrində ideoloji təzyiqlərlə üz-üzə qalıb”.\n2018-ci ilin avqust ayının sonlarında BMT-nin irqi ayrıseçkiliyin ləğvi üzrə komitəsinin ekspertləri dərc etdikləri məruzədə bildirmişdilər ki, bir milyona yaxın etnik uyğur Çinin Suntszyan-Uyğur muxtar rayonunda “tərbiyə düşərgələri”ində saxlanıla bilərlər.\nBu vəziyyəti şərh edən Çin XİN bildirmişdi ki, BMT-nin məruzəsində qeyd olunanlar sübut edilməyib və həqiqətə uyğun deyil.


Kremlin arzuları və ya SSRİ-nin bərpasına gedən yolun başlanğıcı\nMütəllim Rəhimli: “Müasir dünyanın inkişaf dinamikası təsdiq edir ki, indiki dövlətlərin bir araya gələrək hansısa konfederasiya formasında birləşməsi daha çox effektlidir”\nNeçə müddətdir ki, Belarusla Rusiyanın birləşə biləcəyi haqda informasiyalar yayılır. Bu haqda tanınmış “Blomberg” nəşrinin son məlumatına istinadən, Kreml nüfuzunu qoruyub saxlamaq üçün Belarusu özünə birləşdirmək istəyir. Nəşr qeyd edir ki, Belarusla birləşmə Rusiya üçün cəlbedici ideyaya çevrilib.\nXarici mətbuat onu da yazır ki, belaruslarla birləşmə rusiyalılar üçün bir vaxtlar dost olmuş Ukrayna ilə ayrılmanın “kompensasiya”sı ola bilər: “Bundan əlavə, 2024-cü ildə Rusiya lideri Ali Dövlət Şurasının rəhbərliyinə gələ bilər. Sözügedən orqan 1997-ci ildə RF ilə Belarus arasında çərçivə müqaviləsinin imzalanmasından sonra yaradılmışdı. Həmin müqaviləyə əsasən, iki dövlətdən ibarət federasiyanın vahid valyutası, bayrağı və emblemi, ümumi bazarı və vahid məhkəmə sistemi olmalıdır”.\nÜmumiyyətlə, Rusiyanın keçmiş sovet dövrü ərazilərini tərkibinə qatmaq, SSRİ-ni bərpa etmək, yaxud başqa ad altında yaratmaq ehtimalı mütəmadi olaraq gündəmə gəlir və bu kontekstdə müxtəlif fikirlər var.\nBəs yaxşı, Belarusla Rusiyanın birləşməsi mümkündürmü və həmin proses tədricən SSRİ-nin bərpasına gətirib çıxara bilərmi?\nBu mövzuda fikirlərini “İslamınSəsi” ilə bölüşən Ədalət Partiyası sədrinin müavini, politoloq Mütəllim Rəhimli dedi ki, SSRİ-nin dağılmasından dərhal sonra Rusiya ilə Belarusiyanın birləşməsi istiqamətində müəyyən addımlar atılıb. Və Belarus rəhbərliyi nə bu ideyanın əleyhinə çıxıb, nə də onu inkar edib:\n“SSRİ-nin dağılmasından dərhal sonra Rusiya ilə Belarusiyanın birləşməsi istiqamətində müəyyən addımlar atılıb. Və Belarus rəhbərliyi nə bu ideyanın əleyhinə çıxıb, nə də onu inkar edib.”\n“Rusiyanın dünyada düşmənləri çoxdur və bu dövləti parçalamağa çalışırlar. Belə bir situasiyada SSRİ-yə və onun dəyərlərinə nifrət, eyni zamanda Rusiyanın güclənməsinin əleyhinə yönəlmiş meyllər bu iki dövlətin birləşməsinin qarşısını alır. Amma mənim fikrimcə, müasir dünyanın inkişaf dinamikası təsdiq edir ki, dövlətlərin bir araya gələrək hansısa konfederasiya formasında birləşməsi daha çox effektlidir. Məsələn, Avropa İttifaqının yaranması Avropa ölkələrinin inkişafına böyük töhfə verir. Bu təcrübədən digər dövlətlərin, keçmiş sovet ölkələrinin də faydalanması mümkündür. Sadəcə bu, SSRİ-nin yaradılması və sosializmin qurulması kimi təqdim edilməməlidir. Əgər belə bir konfederasiya və yaxud ittifaq formalaşarsa, bunu çağdaş dünyada yeni cəmiyyət və dövlət quruculuğu istiqamətində atılan addım kimi dəyərləndirmək lazımdır. Çünki mövcud münasibətlər sistemində dərin böhranlar yaşanmaqdadır. Fikir verin, Türkiyə bir tərəfdən NATO-nun üzvüdür, digər tərəfdən Rusiya ilə müttəfiqliq edir. O baxımdan dövlətlər yeni müttəfiqlər və münasibətlər sistemi axtarır, yeni əlaqələr yaradırlar. Görünən odur ki, yer üzərindəki siyasi təlatümlərin qarşısını almaq və inkişafa adekvat cavab vermək üçün dövlətlərin konfederasiyalarda və ya yeni ittifaqlarda vahid orqanizm kimi birləşməsi zərurətə çevrilib. Bəlkə də Rusiya və Belarusun yaxınlaşması dünyada siyasi güc tarazlığının yaranması baxımından pozitiv addım olardı və regionda sabitliyin bərpasına müsbət təsir göstərərdi. Lakin indi bunun mümkün olacağı o qədər də inandırıcı təsir bağışlamır”.\nTEQLƏR: Kremlin arzuları və ya SSRİ-nin bərpasına gedən yolun başlanğıcı


Şapka və papaqlar\nBeanies və trikotaj şapkalar\nUşaq papağı və uşaq qapağı\nAlış -veriş çantası\n2021 YENİ TANITIM ŞAPKASI\nBizim Üstünlüyümüz 1. Əla keyfiyyət, rəqabətli qiymət, ən yaxşı xidmət və sürətli çatdırılma. 2. Rənglər, Materical, Shape, Style və s. Buna görə hazırlana bilər. 3. Müştəri tələblərinə uyğun olaraq sayğac nümunəsi və yeni nümunə hazırlaya bilərik. Çimərlik Şapkalı Balıqçı, Kovalı Şapka, Disketli Yaz Saman Şapkası: ...\nŞapka istehsalçısı sizə şapka logo işləmə üsulunu təqdim edir\nŞapkanın üzərindəki logo nümunəsi şapka üzərində çox əhəmiyyətli bir moda elementidir. Şapkaların çoxunun ön loqosu var. Şapkalara tez -tez toxunduğumuzda, şapkanın üzərindəki loqotipin işlənmə üsulunun fərqli olduğunu görürük. Bu gün əsas papaq logo işləmə üsullarını təqdim edəcəyəm. İndiki vaxtda adi şapka ...\nSentyabr ayında milli bayramlar\n2 sentyabr Vyetnam-Müstəqillik Günü 2 sentyabr hər il Vyetnamın Milli Günüdür və Vyetnam milli bayramdır. 1945 -ci il sentyabrın 2 -də Vyetnam inqilabının öncüsü olan Prezident Ho Chi Minh burada Vyetnamın "İstiqlal Bəyannaməsi" ni oxudu.\nAvqust ayında milli bayramlar\n1 Avqust: İsveçrə Milli Günü 1891 -ci ildən etibarən hər ilin 1 avqustu İsveçrənin Milli Günü olaraq təyin edilmişdir. Üç İsveçrə kantonunun (Uri, Schwyz və Niwalden) ittifaqını xatırlayır. 1291 -ci ildə xarici təcavüzə birgə müqavimət göstərmək üçün "daimi ittifaq" qurdular.\nƏn son qlobal əhali reytinqləri\n10. Meksika Əhalisi: 140.76 milyon Meksika Şimali Amerikada federal bir respublikadır, Amerikada beşinci, dünyada on dördüncü yerdədir. Hal -hazırda dünyanın ən çox əhalisi olan 10 -cu ölkəsi və Latın Amerikasında ən çox əhalisi olan ikinci ölkədir. Əhalinin sıxlığı dəyişir ...\nDDP, DDU, DAP arasındakı fərq\nDDP və DDU iki ticarət terminləri tez -tez malların idxalı və ixracında istifadə olunur və bir çox ixracatçılar bu ticarət şərtlərini dərindən anlamırlar, buna görə də malların ixrac prosesində çox vaxt lazımsız şeylərlə qarşılaşırlar. bəla. Beləliklə, DDP və DDU nədir və fərqləri nədir ...\nİyun ayında milli bayramlar\n1 İyun: Almaniya-Əllinci Gün Müqəddəs Ruh Bazar ertəsi və ya Əllinci Gün bayramı olaraq da bilinir, İsanın dirilməsindən və şagirdlərin Müjdəni paylaşması üçün Müqəddəs Ruhu yer üzünə göndərməsinin 50-ci gününü qeyd edir. Bu gün Almaniyada müxtəlif formada bayram tədbirləri, açıq havada ibadətlər olacaq ...\nÜNVAN 178, SHENGLI NORTH STREET, SHIJIAZHUANG, HEBEI, ÇİN\nE -poçt jennifer@wangjietextile.com


Saatlıda avtomobil su kanalına düşüb, xəsarət alan var » Median.Az - Bütün xəbərlər bir ünvanda\n“Report”un Aran bürosunun əldə etdiyi məlumata görə hadisə Saatlı Rayon Mərkəzi Xəstəxanasının yaxınlığında qeydə alınıb.\nBelə ki, hərəkətdə olan “KamAZ” markalı yük maşını minik avtomobili ilə toqquşub. Nəticədə içərisində dörd sərnişin olan minik avtomobili yaxınlıqdakı su kanalına düşüb. Ətrafdakı adamların köməkliyi ilə sərnişinlər avtomobildən çıxarılıb.\nHadisə zamanı avtomobildə olan İmişli rayonunun Otuziki kənd sakini, 1981-ci il təvəllüdlü Abbasov Haldun Bilal oğlu müxtəlif dərəcəli xəsarətlər alıb. Yaralı İmişi Rayon Mərkəzi Xəstəxanasına aparılıb.\n177 21.06.21 23:34


Azərbaycanlı xanəndənin sinə, ayaq, göbək nümayişi - FOTOLAR » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Azərbaycanlı xanəndə Mehin Hümbətova son zamanlar paylaşdığı fotoları ilə diqqət çəkib. Müğənni qlamur görünüşü ilə izləyicilərini heyran edib. Mütamadi idmanla məşğul olan xanəndə bədən quruluşuna xüsusi diqqət edir və pəhriz saxlayır. NoName\n# 16 Don't trust anyone ∆ Ekizlerin mamasi\n# 15 Xosbextlik-ezizlerimin ehatesinde,yoldasimin yaninda,ekizlerimle kecirdiyim gunlerdi. Nezka\n# 14 İçimi görsən mənə aptek alarsan. Aykam2001\n# 13 ▬▬▬▬▬▬▬▬▬▬ஜ۩۞۩ஜ▬▬▬▬▬▬▬▬▬▬▬▬▬▬Son sozu ALLAH soyleyecek▬▬▬▬▬▬▬▬▬▬ஜ۩۞۩ஜ▬▬▬▬▬▬▬▬▬▬▬▬▬▬ ___Jasmin___\n# 12 #atasanbudənizəözüvü Senmeleysen


Sürücülər üçün səyyar həkim məntəqələri təşkil edildi - Səhhətləri nəzarətdə saxlanılır (FOTO)\nDünyada vüsət alan “Kovid-19” virusunun ölkəmizdə yayılmaması məqsədilə Azərbaycan dövlətinin həyata keçirdiyi ardıcıl tədbirlərə dəstək məqsədilə "Xaliq Faiqoğlu" şirkəti istismarında olan müntəzəm marşrut xətlərində qabaqlayıcı tədbirləri davam etdirir.\nPublika.az xəbər verir ki, sərnişinlərin və sürücülərin səhhətinə, onların təhlükəsizliyinə xüsusi diqqət göstərən şirkət kəskin respirator virusa yoluxma riski ilə əlaqədar səyyar həkim məntəqələri təşkil edib. 4 nəfərdən ibarət ixtisaslaşmış tibbi heyətin yer aldığı məntəqələrdə gün ərzində sürücülərin hərarətinin yoxlanması, onların səhhətinin nəzarətdə saxlanması nəzərdə tutulub. Şirkətin istismarında olan bütün marşrut xətlərini əhatə edən aksiya zamanı həkimlər onlara müraciət edən digər şəxslərə də bacardıqları tibbi yardımı göstərəcək və məsləhətlər verəcəklər.\nQeyd edək ki, "Xaliq Faiqoğlu" şirkəti tərəfindən hər gün bütün avtobus sürücülərinin reysə çıxmazdan əvvəl həkim müayinəsindən keçməsi təşkil edilir. Şirkət sosial və korporativ məsuliyyəti çərçivəsində daim dövlətimizin təyin etdiyi vəzifələr istiqamətində dəstəyini əsirgəmir və işini yüksək səviyyədə görməyə çalışır.\nPaytaxt yollarında avtobuslar niyə gecikir? - Səbəbi AÇIQLANDI\n26 Yanvar 22:24\nBu marşrut xətti "Bakubus"a verildi\n26 Yanvar 18:00\nNaxçıvana gedib-gəlmək istəyənlərə ŞAD XƏBƏR\n25 Yanvar 19:36\n25 Yanvar 11:00\n24 Yanvar 06:46\n23 Yanvar 00:56\n"8 noyabr" stansiyasına rəis müavini təyin edildi\n22 Yanvar 15:35\nVirusa yoluxanların sayı 100 milyonu ötdü\nErmənilərin basdırdıqları minalar, patronlar aşkarlandı - FOTO


Ermənilərin terrorçu yuvasına çevirdiyi Xanlıq kəndində yeni dövr başlayır - Trend TV-nin REPORTAJI\n3 May 2021 16:39\nVaxtilə Qarabağda məhşur xalçası ilə tanınan, 30 illik erməni işğalı zamanı isə talan edilərək terroçu məskəninə çevrilən Qubadlının Xanlıq kəndində indi yeni həyat başlayır.\nMilli.Az Trend-ə istinadən bildirir ki, kəndin Xanlıq adlandırılması təxminən 18-ci əsrə təsadüf edir və Qarabağ xanı Pənahəli xanın şəcərəsi ilə bağlıdır. Kənd eyni zamanda Azərbaycanın məşhur xalçaçılıq mərkəzlərindən biri olub. Burada toxunan Xanlıq xalçası dünya bazarlarına və yarmarkalarına çıxarılan xalçaların ən yaxşısı hesab olunub.\nErmənilər bu kəndi işğal etdikdən sonra daş-daş üstə qoymayıblar. Xanlıqdakı bütün evlər dağıdılıb, talan edilib, xarabalığa çevrilib. 2014-cü ildən isə Dağlıq Qarabağdakı separatçı rejim Xanlıq kəndinin adını dəyişərək eybəcər İşxanadzor adı vermişdi.\nQuldur rejim Həkəri çayı sahilində yerləşən Xanlıq kəndinə 100-dən çox erməni ailəsi yerləşdirmişdi ki, bunların əksrəiyyəti Suriyadan gətirilmiş terrorçu ermənilər idi. Həmin ailələrin kənddə daimi qalması üçün orta məktəb, tibb məntəqəsi tikilmiş, kənd təssərüfatı ilə məşğul olan ailələrə isə avtomobillər və traktorlar verilmişdi. Bütün bu işlər hər il dekabrın 28-də ümumerməni lotereya oyunundan qazanan pullar hesabına görülüb. Eyni zamanda Qarabağda qanunsuz məskunlaşma siyasətini koordinasiya edən Diasporla İş Üzrə Komissarlıq və Tufenkyan fondu da prosesə külli miqdarda maliyyə ayırıb. Onların maddi və siyasi dəstəyi ilə Suriya və Livandan Qarabağa gətirilən müzdlu döyüşçülər uzun müddət bu ərazilərdə hərbi təlimlər təşkil edərək döyüş hazırlığı keçiriblər.\n44 günlük Vətən müharibəsi zamanı Qəhrəman Azərbaycan ordusu düşmənə öldürücü zərbələr vurduqdan sonra digər yaşayış məntəqələri kimi Xanlıq kəndi də erməni işğalından azad olundu. Son aylarda kəndin ərazisi Minatəmizləmə Agentliyi tərəfindən sürətlə minalardan təmizlənir. İlkin mərhələdə əsasən əkin təyinatlı torpaqların təmizlənməsi həyata keçirilir. Bu günə kimi miatəmizləyənlər kəndin 2 milyon kv.metr sahəsini minalardan təmizləyib. Kəndin minalardan təmizlənən hektarlarla torpaqlarında Kənd Təsərrüfatı nazirliyi buğda səpini aparıb.\n13:24 3 537 Daha bir azərbaycanlı tanınmış koronavirusdan vəfat etdi - FOTO\n16:14 3 276 Ağadadaş Ağayevlə bağlı məyusedici xəbər\n15:00 2 634 Kazanda məktəbə hücum - 8 şagird öldü, matəm elan olundu - VİDEO - FOTO - YENİLƏNİB\n10:14 2 602 Mini və açıq-saçıq geyinənlər 76 manat cərimə olunacaq - Bu ölkədə yeni qanun\n10 May 18:59 2 534 Saç tökülməsini dayandıran effektiv yollar\n12:47 2 419 Hadi Rəcəbli ilə fotosu yayılan, sonra da işdən qovulan xanım direktora niyə cinayət işi açılıb? -TƏFƏRRÜAT - FOTO\n8 May 08:29 13 056 Məşhur aparıcımıza yüksək vəzifə verildi\n7 May 19:47 9 512 Bu da Arif Quliyevin yaşadığı ev - xanımı son arzusunu açıqladı - VİDEO


Kataloniyanın keçmiş rəhbəri Puçdemon İspaniyadan qaçıb » LiVe.Az - Oxuyun ki, xəbəriniz olsun! Son xəbər\nİspaniya hökuməti tərəfindən buraxılmış Kataloniya parlamenti bu qərarla razılaşıb və növbədənkənar seçkilərə kimi fəaliyyətini dayandırıb.\nBu barədə “RİA Novosti” qanunverici orqanın mətbuat xidmətinə istinadən xəbər yayıb.\nRəsmi Madrid növbədənkənar seçkilərin hüquqi dövlətin bərpasına şərait yaradacağına ümid etdiyini bildirib.\nKataloniyada vaxtilə hakim partiya olmuş Kataloniya Avropa Demokratik Partiyası dekabrın 21-də keçirilməsi nəzərdə tutulan növbədənkənar seçkilərdə iştiraka dair qərar qəbul edib.\n“La Vanguardia” qəzetinin yazdığına görə, İspaniyanın baş prokuroru Xose Manuel Maza Kataloniyanın keçmiş başçısı Karles Puçdemon və onun tərəfdarlarına qarşı qiyam hazırlanması ittihamı irəli sürüb. Baş prokuror Milli Məhkəməyə həmin şəxslərə qarşı həbs-qətimkan tədbirinin seçilməsi üçün müraciət edib. Onu 30 il azadlıqdan məhrum edilməsi cəzası gözləyir.\nBəzi məlumatlara görə, K. Puçdemon hazırda tərəfdaşları ilə birlikdə Brüsseldədir. Ötən gün Belçikanın miqrasiya və sığınacaq məsələləri üzrə dövlət katibi Teo Franken Kataloniyanın keçmiş başçısına siyasi sığınacaq təklif edib və bu, İspaniya tərəfinin ciddi qəzəbinə səbəb olub.\nQeyd edək ki, oktyabrın 27-də Kataloniya parlamenti regionun müstəqilliyi barədə qətnamə qəbul edib. 135 deputatdan 70-i qətnamənin lehinə səs verib. Bir saatdan sonra isə İspaniya senatı Konstitusiyanın 155-ci maddəsinin icrası barədə qərar qəbul edib. Nəticədə Kataloniya lideri Karles Puçdemon vəzifədən uzaqlaşdırılıb və parlament buraxılıb.


XOCALI SOYQIRIMINA HƏSR EDİLMİŞ FAKÜLTƏ TƏDBİRİ | Fizika və Texniki fənnlər Fakültəsi\nBy Tunzala Fizika Fev 22, 2019 Kateqoriyasız\n22 fevral 2019 – cu il tarixində Fizika və texniki fənlər fakültəsində Xocalı soyqırımının 27 –ci ildönümünə həsr olunmuş tədbir keçirildi. Tədbir fakültə dekanılığı və fakültə TGT-nin birgə fəaliyyəti nəticəsində hazırlanmışdı. Tədbirin keçirildiyi böyük auditoriya Xocalı faciəsini əks etdirən foto – stend və çoxsaylı rəsm əsərləri ilə bəzədilmişdi.\nGiriş sözü ilə tədbiri fakültənin dekanı prof.M.Quliyev açdı. O, Xocalı şəhidlərinin və ölkəmizin azadlığı, ərazi bünövlüyü və suverenliyi uğrunda həyatını itirmiş digər şəhidlərimizin əziz xatirəsini bir dəqiqəlik sükutla yad edilməsini təklif etdi. O, çıxışında qeyd etdi ki, Xocalı soyqırımı XX əsrdə insanlığa qarşı törədilmiş ən vəhşi hərəkətlərdən biridir. Xalqımız erməni daşnaqlarının bu vəhşiliyini heç vaxt unutmayacaqdır. Ümummilli liderimiz Heydər Əliyevin sözləri ilə desək “bütövlükdə Azərbaycan xalqına qarşı yönəldilmiş Xocalı soyqırımı öz ağlasığmaz qəddarlığı və qeyri – insani cəza üsulları ilə bəşər tarixində bir vəhşilik aktıdır. Bu soyqırım, eyni zamanda, bütün bəşəriyyətə qarşı tarixi bir cinayətdir”\nSonda fakültə dekanı qeyd etdi ki, möhtərəm prezidentimiz İlham Əliyevin rəhbərliyi və xüsusi diqqəti nəticəsində Azərbaycan dövləti güclü ordu yaratmışdır və bu ordu yaxın zamanda torpaqlarımızı azad edəcək və erməni cəlladlarının cəzasını verəcəkdir. Bundan başqa tədbirdə Təsviri incəsənət kafedrasının professoru Şaiq Məmmədov və fakültə dekanının tərbiyə işləri üzrə müavini Sabir Abdullayev də çıxış etdilər.\nTədbirdə Xocalı soyqırımını əks etdirən video çarx göstərildi. Fakültə tələbələri Mövlayeva Röya, Quliyeva Nəzmiyyə və digər tələbələr Xocalı soyqırımına həsr edilmiş şerləri səsləndirdilər.\nTədbirin hazırlanmasında və keçirilməsində Fizika və texniki fənlər fakültəsinin Tələbə Gənclər Təşkilatının sədri III kurs tələbəsi Əminə Əliyevanın da əməyi az olmamışdır.\nŞƏHİDLƏRİMİZİ UNUTMAYAQ !\n08.05.2019- cu il tarixdə müəl. Məmmədova Aybəniz Əli qızının açıq dərsi keçirildi


baba sözaltı sözlük\n1. əgər kiçik yaşlarınızda itirmisizsə həqiqətən yerinin boşluğu görünən adamdır. çünki sən balacasan, atan işləyir hər gün. təbii ki, avropalılar kimi bizdə hər həftə sonunu ancaq ailəyə ayırmaq və piknik etmək və ya evdə də olsa sırf ata-oğul, ana-qız birlikdə vaxt keçirmək adəti yoxdur. heç buna finans cəhətdən şərait də yoxdur. sözümün canı odur ki, ata-ana öz işləri ilə məşğul ikən baba səninlə maraqlanır, onsuz da özünün balansda qalan illərini həyətdə-bacada gəzişərək, hərdən torpağı belləyərək keçirtdiyi üçün sən də yanında bullanırsan, hara getdi düşürsən ardınca, suallar verirsən o da səbrnən cavablayır, çox bezdirsən də yüngülvari tötünə şapartdayır topu verir əlinə göndərir get oyna. qudurdulmaq, ərköyünləşmək tələbatlarını lazımınca təmin edir. niyə səbrnən davranır? niyə hər istədiyini edir? çünki sənin atanı və ya ananı böyüdərkən istifadə etdiyi metodlar sonradan dərin peşmançılığına çevrilmişdir. hər xatırladığında qəhərlənir, geriyə qayıda bilmədiyi üçün nəvəsinin tərbiyyəsində həmin boşluqları doldurmağa çalışır. bu zaman da sənin ata-anan bununla razılaşmır. “uşağı ərköyün edirsən” deyir. bu biraz da passiv aqressiyadır. axı onun özünü ərköyünləşdirən olmayıb. hər səhvinə görə möhkəm döyülüb, dostlarından uzaqlaşdırılıb, velosiped alınmayacağına dair şərt qoyulub, evin altndakı zirzəmidə bir neçə saatlığına ac saxlanılıb- səhvini anlasın deyə. uşaq səhvini anlasın deyə! bunu gərək belə etməyəydin, belə-belə alındığı üçün səhvdir, gərək belə şey olanda bu cürə edəsən- tərzində izah etmə tərbiyəsi olmadığı üçün valideynlərin, gərək baba-nənə dövrləri gəlsin ki, səbrlə uşağa izah etsinlər, danışsınlar onlarla, şirin dillə yol göstərsinlər hansıki, anangilin qəzəbinə tuş gəlir bu da. onların gözündə qudurdulmaq olur. səbəbi də bayaq yazmışam day təkrar eləməyim.\nmən babama görə çox darıxıram. çünki onu heç xatırlamıram. balaca ikən bütün nənə və babalarım irəhmətlik olublar. amma onlara görə darıxıram. bu yaşa çatmışam amma hələ də babasının əlindən tutub qürurla yeriyən uşaq görəndə paxıllıq qəhəri boğur məni. bir uşaq üçün ata nə dərəcədə avtoritetdirsə baba da bir o qədər nümunədir. hələ atanın babanla, ananın nənənlə münasibəti gələcəkdə sənin onlarla münasibətinin necə olacağına işıq tutur.\n15.01.2013 20:44, shrink\n2. Yeni yazar olmuş 1-ci nəsil sözlük yazarı. Bəli 1-ci nəsil. Xoş gəlib səfalar gətirib, bizi aydınladacaq kimi görünür.\n04.07.2014 00:37, uzuncorab hippi\n3. son zamanlar ən çox işlətdiyim, türk dilindən keçmiş söz birləşməsinin içindəki kəlimə. blin bu nə cümlədi?\n(bax: naber baba?)\n04.07.2014 02:03, Salak\n4. və bu arada #125915 entrysi ilə qəlblərdə yer eləyən 1-ci nəsil yazar.\n04.07.2014 02:14, Salak\n5. katatoniya albom coverini profil etməsiylə diqqətimi çəkən,qrupa aid entrysi ilə maraqlandıran yazar.klaviaturana qüvvət yetim.\n05.07.2014 01:44, ulu FSM\n6. sözlüyә çox şey qatacağını düşündüyüm yazar. әsas da musiqi vә fotoqrafiya sahәsindә -*\n(bax: sakallı işte)\n05.07.2014 08:51, burdan qubadlıya qədər gedən adam\n7. Hər dəfə avatarını görəndə The Great Cold Distance albomunu yenidən dinləmək istəyirəm.\n22.07.2014 07:00, Hououin Kyouma\n8. dünən saat tam səhər 9:00-da itirdiyim insan.\nbu adda yazar olduğunnan əvvəl başqa yerə yazmaq istiyirdim. amma sonra düşündüm ki, babaya ən layiqli başlıq elə babanın özüdür.\nəziz sözlükçülər, inanın heç bir noğul-nabat nənə-baba kimi şirin olmur.\nüstəlik bu sözü sizə nənə-babalarınnan ömründə bir dəfə belə nağıl eşitməyən bir insan deyir.\nitirdiyim ata-babamdır. çox zəhmli bir kişi idi. yanınnan keçərkən yenə nəyisə irad tutacaq deyə qorxardıq. xəstəliyi isə, yaşca mənnən də böyük idi. 1988-ci ildə keçirdiyi infarkt, 2007-də paralic, 2008-də yüngül infarkt keçirmişdi. amma onunla belə sağlam adam idi. mənə adını vermişdi. mən onun böyük oğlunun böyük oğluyam deyə məhəbbəti bir ayrı idi. (çox bildirməsə belə.)\nkişi məni özünə oxşadırdı. nə var-nə var sakitliyi sevirdim.\namma mən onun atılan dırnağı da deyiləm. o səliqəli mən pinti...necə səliqəli?\nhər yeri dizə kimi palçıq olan bir yerdən bu insan şalvarının ətəyi belə batmadan keçirdi. təmiz insan idi. mənsə düz yolda harda palçıq var orayla gedirəm sözlük.\ndüşünün bu iyirmi neçə ildə bir dəfə də bu insanı öz qoyduğunu axtaran görmədim. şişirtmirəm inanın. paltarları gül kimi, sənədləri çekləri nizamla, intizamla...\nmayda ödədiyi ilə iyulda ödədiyinin rəfdə olub, iyunda ödədiyinin yoxa çıxması söhbəti yox idi rəhmətlikdə.\nmən "oxşar" isə, axşam yatanda çıxardığım corabı səhər 1 saat axtarıram.\nyox baba, mən sən ola bilmirəm.\ndediyim kimi babam çox ciddi idi və 2007-ci ildəki paralicin əsəb travması onu daha da zəhmli etmişdi. amma bəzən gülürdü də. gülüşünü çox sevirdim. darıxacam, darıxıram da....\nkeçən il uğurlu və rüvşətsiz imtahanlarım barədə danışanda qürrələnib gülmüşdü. bu yaşıma rəğmən novruzda rayona gələndə sarı beşliyi çıxarıb "al, bu da qurşağpayun" deyirdi. mart ayının hələ 6-sı ikən atamı yığıb "qızları təbrik elə" deyirdi. hər il ramazan bitəndə oruc tutduğumu bildiyinnən mənə zəng eliyib xüsusi bayramlaşardı. amma bu il olmadı. bayramı mən gəlməli oldum.\n29 iyul günü azan azana qarışdı. bizim sabirabadda (anonimlik gedir deyəsən) vəfat edənçün məsciddə azan verilir. dünən bayram namazının azanı sonrası bir azan da babaya veriilib.\nbu kişi inanın ki, cavanlığında "ateist" olub. sumqayıtın, şamaxının "yeyib içən oğlanı" olub. amma 2007-ci ildə paralicdən qabaq həcc ziyarətinə getdi. 2010-da məşhəd, kərbəla. artıq məscid cərgəsində dayanıb namaz əda eliyirdi. ölümü öncəsi dilinnən təkbir və şəhadət düşmürmüş.\nbu gün sözlük mənə həyat ibrəti verdi. dünən taraz girmədiyimnən bildirişim də kəsilmişdi. ölüm də belədir. yavaş-yavaş unudulursan.\nonsuz da insan sözünün kökü ərəbcə "nas" (unudan) dır.\nunutmağa, unudulmağa məhkumuq.\n30.07.2014 05:37, Arabist\n9. Hər insanın maksimum doğma iki babası ola bilər. Babalarımın hər ikisi dünyada ən çox sevdiyim və ən çox hörmət etdiyim, fikirlərinə dəyər verdiyim insanlardır.\n30.07.2014 14:11, gülümsəmək çətin deyil\n10. özü haqqında avtobioqrafik povestfason bir şey yazan babam. oxuya-oxuya keçən əsrin ortalarındakı azərbaycan kəndindəki həyat mənzərələrini görürəm, həm babamın uşaqlıq, gənclik illərindəki çətinliklərini, yetimliyini, həm də atamın uşaq olanda necə olmasını, necə tərbiyə almasını və s.\n24.11.2014 00:28, Baba


Fatime emeliyyatdan sonra 10 kilo ariqladi – FOTOLENT - Azadliq Xeber\nFatime emeliyyatdan sonra 10 kilo ariqladi – FOTOLENT\n18.01.2017 / 14:27 xeber –\nBir müddət öncə əməliyyat etdirən azərbaycanlı rəqqasə Fatimə Fətəliyeva foto-kameralar önünə keçib. Lent.az-a açıqlama verən rəqqasə bildirib ki, bu onun yeni ildə ilk fotosessiyasıdır: “Son bir ayda bir çox yaradıcı təkliflər aldım. Əməliyyatdan sonra bədənimdə olan şişlər çəkilmədiyinə görə, əksər təkliflərə yox dedim. Hətta şəkillər çəkdirməyə də risk etmirdim. Amma şeytanın qıçını qırıb, foto-kameralar önünə keçdim. Əməliyyatdan sonra düz 10 kilo arıqlamışam. Hələ bir neçə kilo da arıqlamaq niyyətindəyəm”.


MƏNƏVİYYAT DAĞARCIQLARI - Islam Times\nWednesday 5 August 2009 - 12:45\nStory Code : 9288\nMübarək üçaylığın artıq bir ayıni geridə qoyduq. Hər kəs bu aydan öz qabına, istəyinə uyğun bəhrə götürməyə çalışdı.\nBu ayda Allah öz rəhmətilə az əməlləri çoxa çevirərək bəndəsinə minnət qoyur. Bu ay əsl bəndəlik ayıdır. İlahi müstəvidə görülən hər bir əməl axirət azuqəsi olaraq əməl sahibi üçün toplanır.\nAmma çox təəssüf ki, bu qazsız, işıqsız odlar yurdunun müsəlmanları bu ayda da bir sürprizin şahidi oldular. Bəli, həcc zəvvarlarının sayı bu il iki minədək azaldılacaq. Əldə olunan məlumatlara əsasən, hər ölkənin kvotası əhalisinin sayının 0,1 faizini təşkil edir. Sovet dönəmindəki məhrumiyyətlərin, boşluqların yerini doldurmaq üçün daha geniş və ucuz qiymətə təşkil etmək əvəzinə, yeni-yeni məhrumiyyətlər, qadağalar, maneələr düşünülür. Səbəb kimi göstərilən arqumentləri isə hansı dəliyə desən adamı hoydu-hoyduya götürər. Səbəbləri ayrı-ayrılıqda sadalayaq.\n1. Donuz qiripi. Yəni, Məkkədə zəvvarların donuz qiripinə yoluxmaq təhlükəsi olduğundan say 2000-ə qədər azaldılıb. İlk öncə sual yaranır ki, bu təhlükə nə üçün başqa ölkələrin zəvvarlarının sayına təsir göstərmir? Yəqin ölkə səviyyəsində immunitet catışmamazlığı burada təsirsiz ötüşməyib. Çünki digər ölkələrdə nə fəsad, tör-töküntü əxlaq nümunələri varsa, heç bir maneə olmadan millətin ciyərlərinə cökən cameədə ciddi immunitet çatışmamazlığı nəzərə çarpır.\nİkinci sual. Əgər doğrudan da bu təhlükə varsa, kim zəmanət verə bilər ki, bu iki min zəvvar o xəstəliyin daşıyıcısı olaraq qayıtmayacaq?\nSualları silsiləvi olaraq davam etdirmək olar, amma bir məsələ aydındır ki, gulünc səbəblərlə zəvvarların sayını iki minə endirənlər ən yaxşı halda bu suallara da öz səviyyəsində cavab verəcək.\n2. Mənəvi hazırlıq. Guya gedənlərin bəziləri mənəvi cəhətdən hazılıqlı olmurlarmış. Bundan sonra bu işi də “nizama” salacaqlar. İlahi, mənəviyyatsız insanlardan sənə sığınıram. Məgər Allah bu işi kiminsə öhdəliyinə qoyub? Məgər həcc özü mənəviyyat mənbəyi deyilmi? Xəstəxanaya sağalıb getmirlər ki? Bu hissləri hansı cihazla, aparatla ölçəcəklər? Məgər Allah özü insanların bariz olmayan işlərini araşdırmağı nəhy etməyibmi?\nCəlaləddin Ruminin “Məsnəvi”sində məhşur bir ibarə var. İlahi məqam ünvanıyla “gəl, nə olursan ol, gəl”, - deyə buyurur. Biz özümüzlə ilahi ünvanı səhv salmışıq.\nHəmd bizi hər halımızla qəbul edən Allaha məxsusdur.\nBƏZİ HƏQİQƏTLƏR14 ƏSRDƏN SONRA ÜZƏ ÇIXA BİLƏR\nDünya, İslam dininin 14 əsr bundan öncə verdiyi “Donuzdan uzaq olun” hökmünün mahiyyətini anlamağa fürsət tapmışdır.


Tahir Kərimov Salyandakı villasını neçiyə satır? Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı Zeynəb Xanlarovanın oğlu danışdı\n09 Oktyabr 2015 / 18:09 / Baxış sayı: 0 Ailəsi ilə bağlı mətbuatda yayılan xəbərlərə Z.Xanlarovanın oğlu Ramal Babayev münasibət bildirib. Bizimxeber.az xəbər verir ki, azvision.az-a açıqlamasında R.Babayev belə bir hadisənin baş vermədiyini, mətbuatda yazılan xəbərlərin şayiə olduğunu deyib.\n“Bunlar hamısı yalan söz-söhbətlərdir. Heç kəs belə şayiələrə inanmasın. Ailəmizə şər atırlar. Mətbuatda çıxan yazıları mən özüm də oxudum. Orada qeyd olunub ki, Daxili İşlər Nazirliyi ilə əlaqə saxlanılıb, onların da bu hadisədən xəbərləri yoxdur. Doğurdan da belə bir hadisə olmayıb. Kimsə boş-boş şayiələr yayır.\nBilmirəm kimin həyat yoldaşından söhbət gedir, amma biz belə hadisə ilə rastlaşmamışıq. Ailəmizdə hər kəs öz işi ilə məşğul olur. Ona görə də narahat olmağa heç bir əsas yoxdur”.\nXatırladaq ki, yayılan məlumatlara görə, millət vəkili Zeynəb Xanlarovanın gəlini ilə Binəqədi rayon 5-ci polis bölməsinin rəisi arasında qarşıdırma olub. Belə ki, bu gün saat 23 radələrində “Monte Kristo” şadlıq evinin qarşısında hər iki şəxs avtomobil idarə edərkən şadlıq evinin önündə qarşı-qarşıya gəlib. Sürücülərdən heç biri digərinə yol vermək istəməyib.


ÜDM-də, sənaye istehsalında, kənd təsərrüfatında... ARTIM\n06-03-2017 | 13:38\nBeynəlxalq iqtisadi böhranın davam etdiyi indiki şəraitdə dünya bazarının bir parçası kimi Azərbaycan iqtisadiyyatı da müəyyən təsirlərə məruz qalır. Bununla belə vaxtında atılmış strateji addımlar ölkəmizin sosial-iqtisadi inkişaf tempini qorumasına, sosial məsələləri vaxtında və kifayət qədər uğurla həll etməyə imkan yaradır. 2017-ci ilin yanvar ayında ölkənin iqtisadi və sosial inkişafının makroiqtisadi göstəriciləri də deməyə əsas verir ki, dünya neft bazarında baş verən kəskin qiymət azalmasına səbəbindən ölkəmizin gəlirləri azalsa da, qeyri-neft sektorunda müşahidə olunan dinamika diqqət çəkir.\n2017-ci ilin yanvar ayında ölkədə fəaliyyət göstərən müəssisə, təşkilat və fərdi sahibkarlar tərəfindən 5233,1 milyon manatlıq və ya əvvəlki ilin müvafiq dövrünə nisbətən 0,8 faiz çox ümumi daxili məhsul istehsal edilmişdir. Əlavə dəyərin 47,7 faizi sənayedə, 9,5 faizi ticarət; nəqliyyat vasitələrinin təmiri, 7,2 faizi nəqliyyat və anbar təsərrüfatı, 6,8 faizi tikinti, 2,7 faizi kənd təsərrüfatı, meşə təsərrüfatı və balıqçılıq, 2,5 faizi turistlərin yerləşdirilməsi və ictimai iaşə, 1,6 faizi informasiya və rabitə, 15,9 faizi isə digər sahələrdə istehsal edilmişdir. Məhsula və idxala xalis vergilər ÜDM-in 6,1 faizini təşkil etmişdir. Əhalinin hər nəfərinə düşən ÜDM 539,8 manata bərabər olmuşdur.\nSənaye müəssisələri və bu sahədə fəaliyyət göstərən fərdi sahibkarlar tərəfindən 2017-ci ilin yanvar ayında 3,5 milyard manatlıq və ya əvvəlki ilin müvafiq dövrü ilə müqayisədə 1,0 faiz çox sənaye məhsulu istehsal edilmişdir.\nSənaye məhsulunun 72,3 faizi mədənçıxarma sektorunda, 22,3 faizi emal sektorunda, 4,8 faizi elektrik enerjisi, qaz və buxar istehsalı, bölüşdürülməsi və təchizatı sektorunda, 0,6 faizi isə su təchizatı, tullantıların təmizlənməsi və emalı sektorunda istehsal olunmuşdur.\nMədənçıxarma sektorunda neft hasilatı 4,2 faiz azalmış, əmtəəlik qaz hasilatı isə 8,3 faiz artmışdır.\nEmal sektorunda içkilərin istehsalı 32,4 faiz, toxuculuq sənayesi məhsullarının istehsalı 2,6 dəfə, geyim istehsalı 3,0 dəfə, ağacın emalı və ağacdan məmulatların istehsalı 65,2 faiz, kağız və karton istehsalı 17,4 faiz, rezin və plastik kütlə məmulatlarının istehsalı 2,4 dəfə, tikinti materiallarının istehsalı 2,4 dəfə, metallurgiya sənayesi məhsullarının istehsalı 35,2 faiz, hazır metal məmulatlarının istehsalı 27,3 faiz, kompüter və elektron məhsulların istehsalı 3,3 dəfə, elektrik avadanlıqlarının istehsalı 4,6 dəfə, sair nəqliyyat vasitələrinin istehsalı 23,6 faiz, mebel istehsalı 81,5 faiz artmış, qida məhsullarının istehsalı 3,5 faiz, tütün məmulatlarının istehsalı 43,9 faiz, dəri və dəri məmulatlarının, ayaqqabıların istehsalı 24,7 faiz, poliqrafiya məhsullarının istehsalı 67,4 faiz, neft məhsullarının istehsalı 10,2 faiz, kimya sənayesi məhsullarının istehsalı 6,7 faiz, maşın və avadanlıqların istehsalı 55,5 faiz, maşın və avadanlıqların quraşdırılması və təmiri işləri isə 55,4 faiz azalmışdır.\nElektrik enerjisi, qaz və buxar istehsalı, bölüşdürülməsi və təchizatı sektorunda istehsalın həcmi 3,8 faiz artmış, su təchizatı, tullantıların təmizlənməsi və emalı sektorunda isə 5,0 faiz azalmışdır.\nSənayenin qeyri-neft sektorunda məhsul istehsalı 13,0 faiz artmış, neft sektorunda isə 1,0 faiz azalmışdır.\nİstehsal edilmiş sənaye məhsulununn böyük hissəsi istehlakçılara göndərilmiş, əvvəlki dövrlərdə yaranmış ehtiyatlar da nəzərə alınmaqla sənaye müəssisələrinin anbarlarında 01 fevral 2017-ci il vəziyyətinə 565,0 milyon manatlıq hazır məhsul olmuşdur.\nKənd təsərrüfatında yaz-tarla işlərinə hazırlıqla yanaşı, yanvar ayında diri çəkidə 38,1 min ton ət, 150,2 min ton süd, 145,4 milyon ədəd yumurta, 6,0 min ton tərəvəz istehsal olunmuşdur. 2016-cı ilin yanvar ayı ilə müqayisədə ət istehsalı 3,4 faiz, süd istehsalı 2,0 faiz, yumurta istehsalı 2,9 faiz, tərəvəz istehsalı 1,9 dəfə artmışdır.\nKənd təsərrüfatının ümumi məhsulu 3,5 faiz, o cümlədən bitkiçilik məhsulları istehsalı 33,2 faiz, heyvandarlıq məhsulları istehsalı 2,9 faiz artmışdır.\n2017-ci ilin yanvar ayında əsas kapitala 954,2 milyon manat məbləğində, yaxud 2016-cı ilin müvafiq dövrü ilə müqayisədə 2,1 faiz az vəsait yönəldilmişdir. İstifadə olunmuş vəsaitin 851,8 milyon manatı və ya 89,3 faizi məhsul istehsalı obyektlərinin, 73,9 milyon manatı (7,7 faizi) xidmət sahələri üzrə obyektlərin, 28,5 milyon manatı (3,0 faizi) isə ümumi sahəsi 107,6 min kvadrat metr olan yaşayış evlərinin tikintisinə sərf olunmuşdur. Əsas kapitala yönəldilmiş vəsaitlərin 300,1 milyon manatını və ya 31,5 faizini daxili vəsaitlər təşkil etmişdir. Əsas kapitala yönəldilmiş vəsaitin 673,4 milyon manatı və ya 70,6 faizi bilavasitə tikinti-quraşdırma işlərinin yerinə yetirilməsinə sərf olunmuşdur.\nNəqliyyat sektorunda fəaliyyət göstərən müəssisələr və fiziki şəxslər tərəfindən 2017-ci ilin yanvar ayı ərzində 16,7 milyon ton yük və 141,4 milyon sərnişin daşınmışdır. Əvvəlki ilin müvafiq dövrü ilə müqayisədə yük daşınması 4,3 faiz, sərnişin daşınması isə 2,7 faiz artmışdır. Yüklərin 57,1 faizi avtomobil, 31,3 faizi boru kəməri, 7,7 faizi dəmir yolu, 3,8 faizi dəniz, 0,1 faizi isə hava nəqliyyatı ilə daşınmışdır.\nSərnişinlərin 87,0 faizi avtomobil, 12,8 faizi metro, qalanları isə hava və dəniz nəqliyyatı vasitələri ilə daşınmışdır.\nİnformasiya və rabitə müəssisələri tərəfindən hüquqi və fiziki şəxslərə göstərilən 127,8 milyon manatlıq xidmətlərin 71,3 faizi əhali sektoruna aid olmuşdur. 2016-cı ilin yanvar ayı ilə müqayisədə 2017-ci ilin yanvar ayında informasiya və rabitə xidmətlərinin dəyəri 2,3 faiz azalmış, bu sahədə əldə edilmiş gəlirin 79,8 faizi qeyri-dövlət sektorunun payına düşmüşdür.\n2017-ci ilin yanvar ayında pərakəndə ticarət şəbəkəsindən əhaliyə 2575,7 milyon manatlıq məhsul satılmış, xidmət subyektləri tərəfindən 700,6 milyon manatlıq ödənişli xidmət göstərilmişdir. Əvvəlki ilin müvafiq dövrü ilə müqayisədə əmtəə dövriyyəsi 1,3 faiz artmış, əhaliyə göstərilmiş ödənişli xidmətlərdən əldə olunan gəlir 2,7 faiz azalmış, ticarət şəbəkəsində 1298,2 milyon manatlıq ərzaq məhsulları, içkilər və tütün məmulatları, 1277,5 milyon manatlıq qeyri-ərzaq məhsulları satılmışdır.\nDövlət Gömrük Komitəsinin məlumatlarına əsasən 2016-cı ildə ölkənin xarici ticarət dövriyyəsi 17675,7 milyon ABŞ dolları təşkil etmişdir. Ticarət dövriyyəsinin 9143,3 milyon dollarını və ya 51,7 faizini ölkədən ixrac olunmuş məhsulların, 8532,4 milyon dollarını (48,3 faizini) isə idxal məhsullarının dəyəri təşkil etmiş, nəticədə 610,9 milyon dollar məbləğində müsbət saldo yaranmışdır. 2015-ci illə müqayisədə xarici ticarət dövriyyəsi müqayisəli qiymətlərlə 12,4 faiz, o cümlədən ixrac 14,2 faiz, idxal isə 9,9 faiz azalmışdır. Ticarət dövriyyəsinin 34,9 faizi Avropa İttifaqı ölkələrinin, 16,0 faizi MDB üzvü ölkələrinin, 49,1 faizi isə digər ölkələrin payına düşmüşdür.\nİdxalın ümumi dəyərinin 26,0 faizi Avropa İttifaqı ölkələrinin, 25,3 faizi MDB üzvü ölkələrinin, 48,7 faizi isə digər ölkələrin payına düşmüşdür.\nİxracın ümumi dəyərinin 43,2 faizi Avropa İttifaqı ölkələrinin, 7,3 faizi MDB üzvü ölkələrinin, 49,5 faizi isə digər ölkələrin hesabına formalaşmışdır.\n2016-cı ildə qeyri-neft məhsullarının ixracı 2015-ci ilə nisbətən 16,4 faiz azalaraq 1237,1 milyon dollar təşkil etmişdir.\n2017-ci ilin yanvar ayında əvvəlki ilin yanvar ayına nisbətən istehlak məhsullarının və xidmətlərin qiymətləri 11,9 faiz, o cümlədən ərzaq məhsullarının qiymətləri 14,5 faiz, qeyri-ərzaq məhsullarının qiymətləri 12,3 faiz, əhaliyə göstərilən ödənişli xidmətlərin qiymətləri isə 8,0 faiz artmışdır.\n2016-cı ildə muzdla işləyənlərin orta aylıq nominal əmək haqqı 2015-ci illə müqayisədə 6,9 faiz artaraq 498,6 manat təşkil etmişdir.\nƏvvəlki ilin müvafiq dövrü ilə müqayisədə 2017-ci ilin yanvar ayında əhalinin gəlirləri nominal ifadədə 4,6 faiz artaraq 3476,1 milyon manata çatmışdır.\nMaliyyə Nazirliyinin operativ məlumatlarına əsasən 2017-ci ilin yanvar ayında dövlət büdcəsinə 1243,6 milyon manat vəsait daxil olmuş, büdcədən 924,9 milyon manat vəsait xərclənmiş, büdcənin icrasında yaranmış 318,7 milyon manatlıq profisit ümumi daxili məhsulun 6,1 faizi səviyyəsində olmuşdur.\nMərkəzi Bankın ilkin məlumatlarına görə, 2017-cı il yanvar ayının 1-nə ölkənin bank və bank olmayan kredit təşkilatlarının kredit portfeli milli valyuta ekvivalentində 16444,6 milyon manat təşkil etmiş, onun 12966,6 milyon manatı uzunmüddətli kreditlər olmuşdur. Kredit portfeli 2016-cı il yanvar ayının 1-i ilə müqayisədə 24,3 faiz azalmışdır. Ödəmə vaxtı keçmiş kreditlərin məbləği ümumi kredit portfelinin 9,0 faizini təşkil etmişdir.\nƏhalinin banklardakı əmanətlərinin milli valyuta ekvivalentində məbləği 2017-ci il yanvar ayının 1-nə 7448,7 milyon manat olmuşdur.\nYanvar ayında milli valyutanın 1 ABŞ dollarına nisbətdə orta məzənnəsi 1,81 manata, 1 Avroya – 1,93 manata, 100 Rusiya rubluna – 3,01 manata bərabər olmuşdur.\n2016-cı ildə əhalinin sayı 104,4 min nəfər və ya 1,1 faiz artaraq 2017-ci il yanvar ayının 1-i vəziyyətinə 9810,0 min nəfərə çatmışdır.\n16-11-2018 | 14:56\n16-11-2018 | 14:51\nGürcüstanın maliyyə naziri ulu öndər Heydər Əliyevin məzarını və Şəhidlər xiyabanını ziyarət edib\n16-11-2018 | 13:34\nAzərbaycan CAREC Proqramının 17-ci Nazirlər Konfransında təmsil olunub\n16-11-2018 | 12:39\nKaliforniyada yaşayan Azərbaycan diaspor nümayəndələri və diaspor təşkilatlarının fəalları ilə görüş keçirilib\n16-11-2018 | 12:27\n100 illiyini qeyd edən Azərbaycan Avtomobil yolları ötən müddət ərzində mühüm inkişaf yolu keçib\n16-11-2018 | 12:22\nBakı (17.11.2018)\t:\nGecə : +8+10 | Gündüz: +14+16


Qida təhlükəsizliyi ilə bağlı normaların beynəlxalq tələblərə uyğunlaşdırılması istiqamətində daha bir addım (FOTO)\nİqtisadiyyat 4 Oktyabr 2019 10:26 (UTC+04:00)\nAzərbaycanda qida təhlükəsizliyi sisteminin təkmilləşdirilməsi istiqamətində məqsədyönlü və ardıcıl tədbirlər davam etdirilir. Bu məqsədlə yaradılan Kodeks Alimentarius Milli Komissiyasının Azərbaycan Qida Təhlükəsizliyi İnstitutunda ilk iclası keçirilib.\nTrend-in məlumatına görə, Azərbaycan Respublikasının Qida Təhlükəsizliyi Agentliyi (AQTA) sədrinin müşaviri Elxan Mikayılov komissiyanın yaradılmasının məqsədi, fəaliyyət istiqamətləri, qarşıda duran məsələlər, görüləcək işlərlə bağlı məlumat verib. Bildirilib ki, qarşıya qoyulan məqsəd bu sahədə mövcud olan sanitariya norma və qaydaları müvafiq beynəlxalq standartlara uyğunlaşdırmaqdır. Elxan Mikayılov onu da vurğulayıb ki, komissiyanın qarşısına qoyulan vəzifələr reallaşdırıldıqca istehsalçıların işi asanlaşacaq, istehlakçıların maraqları təmin olunacaq. Ən əsası Azərbaycanda istehsal olunan məhsulların ixrac potensialı artacaq. Sonra Agentliyin əməkdaşı Fərid Əmirov komissiya barədə təqdimatla çıxış edib. İclasda “Ümumi gigiyena tələbləri” və “Mikrobioloji kriteriyalar”a dair sanitariya norma və qaydalarının layihələri komissiya üzvlərinə təqdim edilib, komitələrdə baxılması məqsədəuyğun hesab olunub.


Milli Təhlükəsizlik Nazirliyi İranın xüsusi xidmət orqanı olan "Sepah"ın və “Hizbullah”ın Azərbaycanda yaratdığı terror dəstəsinin zərərsizləşdirdiyini bildirir.\nAzərbaycan dövlət televiziyasının məlumatına görə, aralarında Livan vətəndaşı da olan dəstə üzvləri 2008-ci ildə İsrail dövlətinin 60 illiyi münasibətilə keçirilən tədbirlər zamanı terror törətməyə cəhd ediblər. MTN əməkdaşları tərəfindən yaxalaanan terrorçular məhkəmə hökmü ilə artıq 12 ildən 15 ilə qədər azadlıqdan məhrum olunublar. Hadisələr 4 il əvvəl baş versə də, MTN bu haqda məlumatı bu gün açıqlayır.\nQeyd edək ki, son bir neçə gün ərzində Azərbaycanda bir qrup şəxs saxlanılıb. Nardaran Ağsaqqallar Şurasının üzvü Kərbəlayi Natiq Kərimov APA-ya bildirib ki, Milli Təhlükəsizlik Nazirliyi və daxili işlər orqanları tərəfindən həyata keçirilən əməliyyat tədbirləri nəticəsində tutulanların əksəriyyəti Nardaran sakinləridirlər Onlar ölkədə silahlı birləşmə yaratmaqda, qanunsuz silah saxlamqada, dövlətə xəyanət və narkotiklərin qanunsuz dövriyyəsində ittiham olunurlar.\nN.Kərimov deyib ki, indiyədək belə saxlanılan 20 nəfərin adı onlara məlumdur: “Bu şəxslərin çoxu bizim qohumumuz və yaxın adamımızdır”.\nN. Kərimovun bildirdiyinə görə, saxlanılanlar arasında qardaşı Niyazi Kərimov, “Milli-Mənəvi Dəyərlər” İctimai Birliyinin sədri Mehdi Məmmədov, dini məqalələrlə çıxış edən Əbülfəz Bünyadov, “Fars” xəbər agentliyinin və İranın “Səhər” telekanalının Azərbaycandakı müxbiri kimi təqdim olunan Anar Bayramlı, “Səhər” telekanalının sürücüsü Ramil Dadaşov, Azərbaycanda terror hazırlamaqda ittiham edilən və axtarışda olan Balaqardaş Dadaşovun bacısı oğlu Əli Məmmədov da var.\nİran rəsmi Bakıya nota verərək, "Səhər" televiziyasının əməkdaşları kimi təqdim olunan şəxslərin dərhal azad olunmasını tələb edib. Bakının cavabı isə belədir ki, İran telekanalının ölkədə qeydə alınmış müxbirləri arasında həbs olunmuş şəxslərin adı yoxdur.\nSon vaxtlar İranla Azərbaycan arasında gərginlik artıb. Tehran da Bakını İsrailin xüsusi xidmət orqanlarına İranın nüvə alimlərini öldümrəyə şərait yaratmaqda ittiham edib.\nYanvar ayında da Azərbaycanın hüquq mühafizə orqanları İranın xüsusi xidmət orqanlarına bağlı bir qrupu saxladığını bildirib. İttihama görə onlar İsrailin Bakıdakı təşkilatlarının rəhbərlərini öldürməyə cəhd edirlərmiş.


NJDE «ALLAH»A NECƏ ÇEVRİLDİ? | Region Plus\nNJDE «ALLAH»A NECƏ ÇEVRİLDİ?\nErməni neobütpərəstliyi və nasizmin ilahiləşdirilməsi haqqında\nİrəvan Dövlət Universitetinin Etnoqrafiya kafedrasının dosenti, tarix elmləri namizədi Yuliya Antonyanın nəşr etdirdiyi materiallar əsasında\nErmənistanın müasir ictimai-siyasi həyatı ən müxtəlif siyasi və dini nəzəriyyələrdən ibarət konqlomeratdır. Onun eyni vaxtda həm fərqli, həm də ümumi cəhəti millətçiliyin ən müxtəlif çalar və xüsusiyyətlərindən ibarətdir. Bir çox təhlilçi bu fenomeni ictimaiyyətdə erməni qriqoryan kilsəsinin klerikal ideologiyasının hökmran olması ilə əsaslandırır. Məhz bu kilsə yüz illiklər boyu Osmanlı və Rusiya imperiyalarında yaşayan ermənilərə milli dövləti əvəz edib. Lakin SSRİ-nin dağılmasından sonra yeni dini məzhəblərin və müvafiq qrupların peyda olması (bu halda söhbət erməni neobütpərəstliyindən gedir) nəinki vəziyyəti müsbətə doğru dəyişməyib, onu daha da ağırlaşdırıb. Erməni xalqının milli şüurunda ənənəvi milli-dini münfəridlik, müstəsnalıqla yanaşı, aqressiv nasizm ideyası da əmələ gəlib. Söhbət Qaregin Njdenin «tsexakron» təlimilə bağlı ideyadan gedir.\nİrqçi «tsexakron» təliminin dini səviyyəsinə qaldırılmış, onun yaradıcısı Qaregin Njdeyə sitayişə əsaslanan erməni neobütpərəstliyi bu ölkənin akademik dairələri tərəfindən sistemli və dərin araşdırma mövzusuna çevrilməyə bilməzdi. Bu mövzuda araşdırmaların pioneri İrəvan Dövlət Universitetinin Etnoqrafiya kafedrasının dosenti, tarix elmləri namizədi Yuliya Antonyandır. O, məhz bu araşdırmaları sayəsində Avropada məşhurluq qazanıb. Antonyanın elmi məqalələri son 30 ildə postsovet Ermənistanında nasizmin necə ilahiləşdirildiyilə bağlı kifayət qədər aydın mənzərə yaradır.\nXalq dini və ya erməni neobütpərəstliyi\nY.Antonyan 2010-cu ildə dərc olunmuş «Dinin dirçəlişi: Ermənistanda neobütpərəstlik» sərlövhəli məqaləsində (məqalə müəllifin bu mövzuda ilk məqaləsi idi) yazır: «Qarabağ hərəkatının başlaması, müharibə və Ermənistanın dövlətçilik qazanması apostol ermənilərin (yəni Erməni apostol kilsəsi tərəfdarlarının) kütləvi şəkildə «kilsələşməsi» ilə müşayiət olunub. Bununla onlar öz milli-dini eyniliyini təsdiqləyiblər. Bütpərəstlik hərəkatının başlaması da həmin vaxta təsadüf edir. Yeni postsovet reallıqlarının yaratdığı məyusluq, 1990-cı illərdə, Qarabağ müharibəsi dövründə müstəqil Ermənistanın üzləşdiyi sosial-iqtisadi kollaps, blokada, həmçinin kütləvi yoxsullaşma Qərbin protestant kilsələrinin və dini təşkilatlarının həddindən artıq sürətlə yayılmasına səbəb olub. Çünki onlar sosial gərginliyin azalacağını, bu dünyanın iztirabından ruhi azadlıq tapılacağını, dünyanın sonu gələn zaman (Ermənistandakı real vəziyyət çoxlarına bunu xatırladırdı) xilas vəd edirdilər. Erməni neobütpərəstliyini özündə bu motivlər var eynilik və yenilənmiş mənəviyyat axtarışı, həmçinin xilas və yenidən doğulmaq (esxotoloji yox, real) arzusu. Söhbət fərdi yox, milli səviyyədən gedir. Bu mənada, onda digər dinlərlə rəqabət apara bilməsi üçün bütün cəhətlər var».\nErməni neobütpərəstliyinin yaranma tarixi kimi, 1991-ci il göstərilir və o, Slak Kakosyanın adı ilə bağlıdır. Y.Antonyan yazır ki, «Slak, bir vaxtlar isə Edik Kakosyan 1970-ci illərin erməni dissidendləri nəslinə aid idi. 1979-cu ildə millətçi ideyaları təbliğ etdiyi üçün ABŞ-a sürgün olunmuşdu (amma sovet vətəndaşlığından məhrum edilməmişdi). Görünür, onun XX əsrin ilk yarısında erməni tarixində, o cümlədən «Tsexakron» hərəkatının banisi və ideoloqu kimi dərin iz qoymuş Qaregin Njdenin ideyaları və davamçıları ilə tanışlığı orada olub. Bu ideologiya indi də erməni millətçiliyinin əsas hərəkətverici qüvvələrindəndir. «Tsexakron» «xalq» dini» kimi tərcümə olunur – xalqı pərəstiş obyekti sayan din…».\n1990-cı illərin əvvəllərində Ermənistana qayıdan Slak Kakosyan həmfikirlərini ətrafına toplayıb (əksəriyyəti qohumlar və dostlar olmaqla), neobütpərəstlik icması yaradıb və onu dini cərəyan kimi qeydiyyatdan keçirib. 1990-cı illərin ortalarında o, televiziyada populyarlıq qazanıb: mütəmadi olaraq müxtəlif verilişlərə dəvət olunub, banisi olduğu təlimlə bağlı müsahibələr verməyə başlayıb. Artıq bayram tədbirlərinə çoxsaylı jurnalistlər də qatılırdı (bu, xüsusilə martın 22-də qeyd olunan Vaaqnın dünyaya gəldiyi gün və ya Yeni ilə aiddir). Bu maraq bu gün də davam edir. Qeyd etmək lazımdır ki, Ermənistana 2018-ci ilin mayınadək rəhbərlik etmiş Respublika Partiyasını neobütpərəstliyin tərəfdarlarından olan Aşot Navasardyan yaradıb, partiyanın üzvləri arasında isə kifayət qədər neobütpərəstçi, yaxud onlara rəğbət bəsləyən insanlar var. Onlardan biri də mərhum baş nazir Andranik Markaryan idi. Markaryan baş nazir olduğu dövrdə onlara maliyyə yardımı da daxil olmaqla, dövlət dəstəyi göstərilirdi. Məsələn, neobütpərəstçilərin «Uxtaqirx» («And kitabı») kitabının çapını o maliyyələşdirmişdi. Kitabın müəllifi isə həmin Kakosyandır.\nNjde «Allah»a necə çevrildi?\nY.Antonyan Qaregin Njdenin və onun «tsexakron» nəzəriyyəsinin ilahiləşdirilməsinə ayrıca məqalə həsr edib. O, «Qəhrəmanın dönüşü: «qədim» dinin yeni kultları» adlanır. Məqalə 2014-cü ildə K.Minin adına Nijeqorod Dövlət Pedaqoji Universitetinin elmi almanaxında dərc edilib (bu, onun daha əvvəl – 2007-ci ildə İrəvanda erməni dilində nəşr etdirdiyi «Qəhrəman Allaha necə çevrilir: Qaregin Njde və erməni neobütpərəstliyi» məqaləsinin yenidən işlənmiş versiyası idi).\nNeobütpərəstlərə yaxın dairələr tərəfindən buraxılan millətçi qəzetlərin birində epiqraf kimi «Njde belə deyirdi» ifadəsindən istifadə olunmuşdu. Bu, heç də yalnız müəllifin biliyini nümayiş etdirən metafora deyil. Bu, Qaregin Njdenin ilahi mahiyyətinə birbaşa işarədir. Bunu bilavasitə «And kitabı»nda da görə bilərik. Kitabın 5-ci fəsli «Böyüklük kitabı» adlanır və faktiki olaraq, Njdenin həyatından bəhs edir, onu ilahiləşdirir. Bu fəsildə sinonim kimi «njdeləşmə» neologizmindən də istifadə olunur. Söhbət ümumilikdə Qaregin Njdenin tərcümeyi-halının əsas hissələrindən getsə də, bu, mifik interpretasiya ilə təqdim olunur…\n«Uxtaqirx»ə görə, tarix kosmik zamandan başqa bir şey deyil. O, dörd dövrdən ibarətdir: kosmik yaz, yay, payız və qış. Kosmik yaz çox önəmli (neo)bütpərəst səcdəgahın – Vaaqnın doğulduğu vaxtdır. Onun ardınca kosmik yay və payız gəlir və bundan sonra dünyaya Vişap (Əjdaha) yiyələnir və kosmik qış başlayır. Yeni kosmik yazın astanasında isə Allah-insan peyda olur. O, Vaaqnın yenidən doğulduğunu xəbər verməlidir. Onun adı Qaregindir. Bu isə yenə də «Uxtaqirx»ə görə, «Yazın müjdəçisi» deməkdir. «Qareginə inan və Vaaqnı gözlə» - «And kitabı»nın əsas şüarı budur. Bu fikir kitabın məzmununda «qırmızı xətt»lə keçir: «Kim Qareginə inanırsa, xilas olur. İnanmayanlar və gözləməyənlər taqətdən düşəcək və tufandan sağ çıxa bilməyəcək». Bu fikirlərə səthi nəzər salmaqla belə, onun İsa Peyğəmbərin zühurunun analoqu olduğunu görmək mümkündür – ona və Atası olan Tanrıya inananlar xilas olacaq, inanmayanlar öləcək…\nQəhrəmanın mifik «tərcümeyi-hal»ı müəyyən məntiqə əsaslanmalıdır. Onun həyatının hər mərhələsi, hər transformasiyası bir sıra tipik əlamətlərə malik olmalıdır. Çünki qəhrəmanı məhz bu Qəhrəman edir. Bu modelə əsasən, onun uşaqlığı təcrid vəziyyətdə keçməli (heyvan sürüsü içərisində, yerin altında, hücrədə və s.), o, tanınmamalıdır. Qeyri-adi bacarıqlarını ilk dəfə orada nümayiş etdirməli, Allahla ümumi nələrəsə malik olmalıdır.\nQaregin uşaqlıqda təhsil və tərbiyə alması üçün monastıra göndərilir. Lakin xristian monastırının soyuqluğuna dözə bilməyərək oradan qaçır, günəşli dağlara, dərələrə üz tutur. Günlərin birində yorğun Qaregini yuxu tutur və yuxuda o, mərhum babasını görür. Baba ona əcdadları, xalqlar və Allahlar haqda bütün həqiqətləri danışır. Bundan sonra isə baba «njdeləşməyi» əmr edir.\nPartiya təxəllüsü olan «Njde» «qərib» anlamındadır. «Njdeləşmə»nin Qareginin vətənini tərk etdiyi, illərini səyyah kimi keçirdiyi, günlərin birində səmadan onu evə, «kökünə, qanına» qaytarmasını istədiyi ilk mərhələsi buna tam uyğundur. Səmadan gələn səs deyir ki, o, «Vaaqnın yolunu işıqlaşdırır». «Və Qaregin Njde qaranlıq səmada Vaaqnın nurunu görür və onun ardınca gedir. Bu nur onu ölkəsi Ararata aparıb çıxarır. Njde Gərnidəki məbədə yollanır, orada Vaaqnı görür, bundan sonra isə onu «Vaaqnogörmüş» adlandırmağa başlayırlar»… Bundan sonra Vaaqn Qaregin Njdeyə ideyalar ötürür və bu, onun «tsexakron» təliminin və ideologiyasının əsasına çevrilir. Vaaqnın xeyir-duasını almış Njde Ölümlə mübarizəyə başlayır.\nSonradan ermənilər Njdedən üz döndərir (bu, Njdenin «düşmənlər» siyahısında olduğu sovet dönəminə işarədir). Bu, müharibəyə səbəb olur (eyham İkinci Dünya müharibəsinədir). Həlledici məqamda Vaaqn Njdedən özünü «xalqın kökü» uğrunda qurban verməsini tələb edir. Bununla da Njde ruslara təslim olur. Onu Moskvaya aparırlar və qollarında zəncirlə moskvalıların qarşısına çıxarırlar. «Xilaskar» müqəddəs şəhidə çevrilir və bu da yenə mifə tam uyğundur. İndi o, başqa dünyaya köçməlidir. Njde Araratdan uzaqda, rus həbsxanasında ölür. Ölümündən əvvəl isə Njdenin gözünə ilahə-ana Anahit görünür və bildirir ki, o, «xalqının günahlarını yumalıdır».\nGöründüyü kimi, müasir erməni neobütpərəstliyində Njde ən yüksək səviyyədə ilahiləşdirilir. Onu İsa Peyğəmbərin analoqu sayırlar. O, xristian və müsəlman dini ənənələrinə alnernativ kimi təqdim olunur. Yəni o, Allah deyil, amma etno-dini eposun mənbəyi və obyektidir. Bu isə Njdeyə davranış qayda və normalarını, hətta dünya görüşünü formalaşdırmaq haqqı və imkanı verir.\nY.Antonyan yazır ki, Njde erməni neobütpərəstliyində heç də yalnız neomifik mətn və şifahi əfsanələr səviyyəsində kult deyil: «Onun ətrafında onun xatirə yerləri ilə bağlı da miflər qurulub. Bu, məsələn, onun ayin şəklində dəfn olunduğu yerlərdir. Onun bir hissəsi Vayots-Dzor vilayətindəki Spitakavor monastırında, bir hissəsi Sünik vilayətinin Qapan şəhərində (hazırda orada Njdenin şərəfinə memorial qurulub), bir hissəsi Xustup dağında, onun zirvəsinə gedən yolun ortalarında dəfn edilib. 2008-ci ildən hər yay, təxminən iyulun ortaları, avqustun əvvəllərində neobütpərəstlər Xustup dağına ziyarətə yollanırlar. Ziyarətdə yalnız kişilər iştirak edir (yolun çətin olması üzündən, həmçinin məsələnin ayin tərəfi nəzərə alındığından)… Bu ziyarət yalnız Njdenin məzarını ziyarət etməkdən yox, həm də Xustup dağının zirvəsinə qalxmaq (3206 m), orada gecələmək və səhəri orada açmaqdan ibarətdir. Hər kəs ümid edir ki, onlar da Njde kimi dağda Vaaqnı görə biləcəklər. Ayin iki dəfə həyata keçirilir – yolun yarısında (Njdenin ikinci məzarının qranit daşının yanında) və zirvədə (oraya hər kəs gedib çıxa bilmir).\nBeləliklə, nəticə: müasir erməni neobütpərəstliyi erməni millətçiliyinin, daha dəqiq desək, onun ultraradikal formasının – Qaregin Njdenin nasist «tsexakron» nəzəriyyəsinin ideoloji törəməsidir. O, dini ayin obyekti, onun təlimi isə yeni dini kultun əsası olub. Bunun sayəsində Njde (özü yox, onun son dərəcə mifik, real məqamlardan «təmizlənmiş» tərcümeyi-halından süni yaradılmış obrazı) yalnız siyasi yox, sosial-məişət mədəniyyətinin kanonik elementinə çevrilib və erməni allahı Vaaqnla eyni pillədə dayanıb. Ermənistanda 2018-ci ilin mayında baş vermiş hakimiyyət dəyişikliyindən sonra onun denasifikasiyası üçün şərait bu səbəbdən yaranmayıb: Njde obrazı erməni milli mifologemasının, erməni milli eynilyinin ayrılmaz hissəsinə çevrilib. Odur ki, ona istənilən formada əl uzadılması birmənalı qarşılanmayacaq. Sosial-siyasi burulğan içərisində olan müasir Ermənistanda bu, hakimiyyət və elita üçün son dərəcə gözlənilməz, təxminedilməz nəticələr verə bilər.


Qurban Məmmədova 3 il həbs cəzası kəsildi\n2021, 13 Aprel, çərşənbə axşamı, Bakı vaxtı 19:57\nBu gün Bakının Nəsimi rayon Məhkəməsində Qurban Məmmədov yol hərəkəti qaydalarını pozma və ifadə verməkdən boyun qaçırmağa məcburetmə ittihamı ilə 3 il müddətinə azadlıqdan məhrum edilib.\nBir vaxtlar fəal siyasətlə məşğul olan tanınmış vəkil Qurban Məmmədovun özü həbsinin siyasi fəaliyyəti ilə bağlı olduğunu iddia edir. O, son sözündə bildirib ki, dövlət ittihamçısı ona ən ağır cəza istəyib.\nMüttəhimin vəkili Xalid Bağırov AzadlıqRadiosuna deyir ki, 6 aylıq istintaq-məhkəmə prosesi ittihamların yetərincə sübut olunmadığını ortaya qoysa da, hakim bu sübutları dəyərləndirmədi.\nRəsmi ittihamda göstərilir ki, yol qəzası 2012-ci ilin sentyabrın 27-də Bakıda baş verib. Qurban Məmmədov yol qırağında saxladığı maşınını geriyə verərkən parketmə işini həyata keçirən Pərviz Abbasovun ayağı əzilib. Vəkil Xalid Bağırovun sözlərinə görə, Pərviz Abbasova həmin vaxt ərazidə olan başqa maşın xəsarət yetirib. Vəkil deyir ki, Pərviz Abbasov xəsarət alan zaman avtomobilə də zərər dəyməlidir, amma Qurban Məmmədovun maşınında zədələnmə tapılmayıb. Beləcə, Pərviz Abbasovun maşının təkəri altında qalması nəticəsinə gəlinib:\n«Bütün məhkəmə təbabəti, ekspertiza kitabları birmənalı göstərir ki, piyada təkər altında qalmazdan öncə maşının qabarıq hissələri ilə toqquşmalıdır. Maşının üstündən keçməsi üçün zərərçəkən təkərin altına düşməlidir. Maşının qabarıq hissələri ilə yalnız o vaxt toqquşma ola bilməz ki, piyada uzanıqlı vəziyyətdə olsun və maşın da onun üstündən keçsin. Belə çıxır ki, zərərçəkən uzanıbmış, maşın da üstündən keçib».\nMAŞINI ARXAYA VERƏRKƏN...\nXalid Bağırov rəsmi ittihamın təqdim etdiyi sübutları bir-bir puça çıxardıqlarını söyləyir:\n«Məsələn, şahid deyir ki, günorta saat 1-də Bakının Zığ qəsəbəsində evdən çıxıb, iki marşrut dəyişib və Nəsimi rayonunda hadisə baş verən əraziyə gəlib və təsadüfən hadisənin şahidi olub. İstintaqda elə təsəvvür vardı ki, hadisə saat 14.30-da olub, amma əslində hadisə saat 12.40-da olub. Zərərçəkən Pərviz Abbasov 13.40-da xəsarətlə Travmotologiya İnstitutuna qəbul olunub».\nVəkilin sözlərinə görə, şahidlərin ziddiyyətli ifadələri, o cümlədən zərərçəkənin əvvəlki izahatında başqa maşın tərəfindən vurulduğunu söyləməsi və daha sonra ifadəsini dəyişməsi ziddiyyətlərə yol açır. Rəsmi ittiham bunu onunla izah edir ki, zərərçəkən pulla ələ alınıb, çünki Qurban Məmmədov ona 3 ay müddətinə 1800 manat pul verib, müalicə xərclərini də öhdəsinə götürüb.\nXalid Bağırov Qurban Məmmədovun zərərçəkənə vəsait ödədiyini təsdiqləyir, amma deyir ki, o, maşını arxaya verdiyindən zərərçəkəni kimin – onun, yoxsa o biri maşının sürücüsünün vurduğunu bilmədiyi üçün belə davranıb:\n«O biri sürücü maşını sürüb getdiyindən Qurban Məmmədov zərərçəkənə yardım edib, sonra da deyib ki, Pərviz Abbasovun hər günkü qazancını o, sağalana qədər ödəyəcək».\nVəkil müdafiə etdiyi şəxsin – Qurban Məmmədovun olayın obyektiv araşdırılacağına və suçu olan o biri sürücünün daha sonra bu məbləği ona ödəyəcəyinə ümid bəslədiyini söyləyir.\nMəhkəməni işıqlandıran media əməkdaşları zərərçəkən Pərviz Abbasovun proseslərə çəliklə gəldiyinə diqqət yetirib və sonra onu iş başında görüntüləyiblər. Həmin videogörüntülərdə Pərviz Abbasovun çəliksiz və sərbəst yeriməsi diqqət çəkir.\n«2-3 AY PUL VERDİ, SONRA VERMƏDİ»\nPərviz Abbasovun özü AzadlıqlıqRadiosuna deyir ki, o, həqiqətən də bəzən çəliksiz gəzir:\n«Amma çox gəzə bilmirəm, ayağım ağrıyır».\nO, Qurban Məmmədova 3 il həbs cəzası verilməsini ədalətli sayır və «bir il mən əziyyət çəkdim, 3 il də o çəksin» – deyir. Müttəhimə qəzəbini də onunla əsaslandırır ki, ailənin tək gəlirgətirəni olsa da, qəzadan sonra bir müddət işsiz qalıb:\n«Bəs mənim balalarım yazıq deyildi? Mənə 2-3 ay pul verdi, sonra vermədi. 6 aydan çox xəstə yatdım».\nO, ilkin ifadəsini sonradan dəyişməsini Qurban Məmmədovun ona verdiyi vədi tutmamasını səbəb göstərir.\nVəkil Xalid Bağırov isə bir il öncə baş vermiş bir hadisə ilə bağlı istintaqın təzələnməsini, zərərçəkənin ağır xəsarət almasının vurğulanmasını və ifadəsinin dəyişdirilməsini Qurban Məmmədovun siyasi fəallığı ilə əlaqələndirib.\nQurban Məmmədovun özü də son sözündə həbsini siyasi motivlərə bağlayaraq deyib ki, əks halda istintaq «qondarma» şahidlərə söykənməz, onun cəza alması üçün məhkəməyə bu qədər saxta sübut təqdim etməzdi.\n1959-cu ildə Naxçıvan Muxtar Respublikasında doğulan Qurban Məmmədov Bakı Dövlət Universitetinin hüquq fakültəsini bitirib. O, milli-azadlıq hərəkatının fəallarındandır. Uzun illər vəkilliklə məşğul olub, siyasi fəaliyyət göstərib, bir neçə dəfə həbsdə yatıb.\nVəkil Xalid Bağırov hökmdən apellyasiya verəcəklərini, Avropa Məhkəməsinədək gedəcəklərini deyir.\nVidadi İsgəndərli Qurban Məmmədov barədə


Digitale Agency – Digital Marketing Solutions\nDigital Marketinq 360\nDigital marketinq həlləri təklif edirik.\nBiz, digital dünyanın faydalarından maksimum yararlanaraq bizneslərə məqsədə çatmalarında yardımçı oluruq.\nDigitale Agentliyi həm şirkətlərə, həm də fərdlərə digital marketinq həlləri təklif edir. Bizim məqsədimiz, şirkətlərin və markaların internet dünyasında imicini qoruyub saxlamaq, biznes məqsədlərinə uyğun olaraq tanıtım və ya birbaşa satışların artırılması üçün digital kanallar üzərindən reklam kampaniyaları həyata keçirmək və onları idarə etməkdir. Müştərilərimizin maraqlarını həmişə ən öndə tutur və etdiyimiz bütün işləri dəyərlərimiz və peşəkar etikamız ilə yönləndiririk.\nBizim yanaşma, ən son tenxniki və texnoloji vasitələrən istifadə etməklə digital dünyanın maksimum imkanlarından yararlanaraq biznesə dəstək olmaqdır. Biz, biznesinizin bir sonrakı mərhələyə keçməsi üçün gərəkli və hər cür ehtiyacı ələ alan hər tərəfli digital marketing xidmətləri təqdim edirik.\nMəqsədə çatmaq üçün digitalın bütün imkanlarını özündə birləşdirən ümumi digital marketinq təklifimiz var.\nBizim Sosial Media təcrübəmiz ən vacib platformaları Facebook, Instagram, Twitter və digərlərini özündə birləşdirir.\nDigital reklamlar böyük auditoriyaya bir başa və daha qısa zamanda çatmaq üçün geniş imkanlar yaradır\nSEO, məhsul və ya xidmətlərinizin daha rahat tapılmasında və vebsayt trafikinizin artırırlmasında böyük rola malikdir.\nKorporativ Vebsayt hazırlanması\nVebsayt, auditoriyanızın məhsul və xidmətləriniz ilə bağlı dolğun təəssürat ala bilməsi üçün çox geniş imkanlar verir.\nMarka imicini yaratmaq üçün istifadə olunan əsas həllərdən biri də brendinqdir ki, bunun üçün xüsusi təkliflərimiz vardır.\nHər bir fəaliyyətimizdə biznes məqsədlərini ən öndə tutub, məqsədlərə daha səmərəli və effektiv şəkildə çatmaq üçün təcrübələrdən keçmiş fəaliyyət metodumuz var.\nDigital Marketinq planlama işlərimizə başlamamışdan öncə ümumi mənzərəyə daha geniş şəkildən baxıb boşluqları təyin edib və onları necə dolduracağımızın yollarını axtarırıq.\nYanlış hədəf kütlənin seçilməsi kampaniyanın uğursuzluğuna səbəb olur. Bu addımda hədəf kütləni təyin edir və mesajımızı onlara hansı şəkildə çatdıracağımızı müəyyən edirik.\nPlanlamada spesifik məqsədlərin müəyyən edilməsi və gedişatın dəyərləndirilməsi üçün ölçü vahidlərinin (KPIs) qoyulması önəmlidir. Burada biz fəaliyyət planlarının müxtəlif növlərini və onlardan necə istifadə edərək hədəfə çatacağımzı müəyyənləşdirik.\nDigital marketinq planının qəti bir başlanğıc, orta və ya sonu yoxdur. Bu, yaxından izlənməli olan təkrarlanan bir prosesdir. Bu addımmda dataları təhlil edərək nəyin işləyib, nəyin işləmədiyini və necə ən yaxşı hala gətirə biləcəyimiz müəyyən edərək davamlı olaraq planlama işlərimizdə tədbiq edirik.\nDaha ətraflı öyrənmək üçün bizə yazın!\n55 Xocalı prospekti, Bakı\nHəftə içi 10:00 - 19:00\nNiyə digital marketinq?\nCopyrights 2018 © Digitale Agency


Qadınların qəlblərinin dərinliyində həmişə bir ümid olur- "bəlkə o, həyat yoldaşından ayrıldı". Kişidən kişiyə fərq var. Elə kişilər var halvası çalınıb, ələyi göydə fırlanır. Bu kişilərlə münasibətdə olan qızlar nə qədər çox pul alsalar, bir o qədər razı qalmış olurlar. Onun üçün kişinin evli olmasının elə bir mənası yoxdur. Amma canı sulu kişi öz arvadı ilə qətiyyən dil tapa bilmir, üstəlik psixoterapevtə də getməyi lazım bilmir. Sonda bir evdə yaşayan iki yad düşmənə dönürlər. Bunlar öz tələbatlarını müxtəlif yerlərə ötürə bilərlər.\nTarix: 11.06.2013 / 20:26 Müəllif: *_*M_O_N_I_K_A*_* Baxılıb: 423\tBölmə: Maraqli Melumatlar ve gozellik sirleri\nYuxuda Lak görmək Kökəlmə Nusret Kesemenli Seirleri perdenin amılması toy gecesi Içməkdə Olan Qadağalar Keyfiyyətli şərabı belə seçərlər Kecer Parayi Kecel haqqinda melumat Tərpəndi Ya Tərpənmədi Keçmişdən qurtulub yaşamaq Elave Olmadik Bibixanım Kazbek Tewekkur serbest inwalar Kayfi Kavuwamadim Yarime Kasiba Kasib Cin Ulduzam Kas Bu Eskı Yasamazdım Senle Yaşa görə qırışların yaranmasını necə gecikdirmək Karyera yoxsa ailə Sidiy kanalinnan qan gelende ne etmeli kəlamlarından Kartof salatı Kulube sevgi haqda sozler Möhkəmləşdirici üz maskası Mədaxil Karne Kara Sevdam Yawanmiw Bir Sevgi Hekayesi EMEK BOLGUSU Kalsium pəhrizi ilə çəki itirmək nədir Kalp Arayiwi Hazırcavab Sözlər toy meclislerinde deyilen tostlar Jurnalistin maraqlı layihəsi Semed vurgunun werleri Hisslərin fizioloji əsasları və funksiyaları Harri Potter və Mələz Şahzadə kitab Kristofer Lambert FƏNƏR yurdumuzun tebiyeti haqinda insa FİTRƏ ZƏKATI NECƏ VERİLİR Anfisa Çexova


Adı “Unutmuşam” olan mərhum jurnalistimizin "son zəng"i - Reportaj\nZabil Müqabiloğlu ilə ilk tanışlığım yadıma düşür. Oda Teatrının yaranmasının il dönümüylə əlaqədar aktyorlar, dostlar bir yerə toplaşmışdıq. Qərar verdik ki, çimərliyə gedək. Hava qaralmışdı. Çimərlikdə tək-tük adam gözə dəyirdi. Masa ətrafında rejissor İmam Həsənov, aktyor Elmin Bədəlov, Elza Furtado vardı.\nZabil Müqabiloğlu sonradan gəldi deyəsən. Maraqlı, məzəli əhvalatlar danışır, bir yandan da içirdi. O gecə bu səmimi, orijinal adamı tanımışdım.\nSonralar onunla heç yerdə rastlaşmadıq. İlk və son dəfə gördüyüm Zabil Müqabiloğu bu gün dünyada yoxdu. Necə də ağrılı cümlədir...\nBu gün isə Beynəlxalq Mətbuat Mərkəzində Zabil abinin xatirəsinə həsr olunmuş “Son Zəng” kitabının təqdimatıdır. Mərasimə tələsirəm. İçəridə ölü sükut var. Böyük masanın qarşısında manitorda Zabilin keçdiyi ömür yolu fotolarla bizlərə təqdim edilir, səssiz-səmirsiz.\nMasada kitablar gözə dəyir. Elə bil Zabil özü əyləşib hər stul arxasında. O ölməyib, hər masada o var, işıqlı təbəssümlə bizə baxır. Çox sadə, səmimi baxışları ilə bizi süzür.\nBMM-də Mətbuat Şurasının sədri Əflatun Amaşov, Avrasiya Mətbuat Fondunun prezidenti Umud Rəhimoğlu, tanınmış jurnalistlər Qulu Məhərrəmli, "525-ci qəzet"in baş redaktoru Rəşad Məcid, Arzu Nağıyev, Yadigar Məmmədli və başqa tanınmış simalar iştirak edir.\n“Son zəng” kitabında Zabil Müqabiloğlunun şeirləri və hekayələri, həmkarlarının onun haqqında yazdıqları esselər toplanıb. Jurnalistlər - Qulu Məhərrəmli, Həbibə Abdulla, Famil Cəfərli kitabın hazırlanmasına böyük kömək göstəriblər.\nMətbuat Şurasının sədri Əflatun Amaşov qonaqlara mərasimin başlandığını bildirir. Hamı bir nəfər kimi susur. Diqqət Əflatun müəllimə yönəlir.\n“Kitabda mərhum jurnalistin şeirləri ilə yanaşı həmkarlarının xatirələri də yer alıb. Bu onun həyata son zəngidir. Onunla bağlı xatirələr dostlarının qəlbində hər zaman yaşayacaq. Xatirələrin bir hissəsi bu kitabda öz əksini tapıb. Sevinc xanımın simasında bacının qardaşa dərin sevgisinin şahidi oluruq. Bu gün mərasimdə iştirak edən bir çox şəxsin bu kitabda xatirələri dərc olunub. O, çox istedadlı jurnalist idi. Müxtəlif mətbu orqanlarda çalışıb. Zabil Müqabiloğlu yaddaşımızda hər zaman yaşayacaq. Onun xatirəsi həmişə diri qalacaq. Bu kitab onu yaşadacaq. Tale ona 40 yaşdan artıq yaşamağa icazə vermədi. Allah ona rəhmət etsin, balasını qorusun”.\nƏflatun bəy sözü Qulu Məhərrəmliyə ötürür:\nƏflatun Amaşov Zabilin yazdığı şeirdən bir misra oxuyur:\nağ dünyanı qara gördü,\ndözmədi buna, gözümə etdim.\nbağışla, bağışla məni,\nbu dünyaya gətirdin, sevdirdin\nvə bu qədər yaşatdın, həyat…\nTədbir iştirakçılarının köks ötürdükləri hiss olunur.\nBu dəfə "525-ci qəzet”in baş redaktoru Rəşad Məcidə söz verilir. Rəşad müəllim ölü sükutu, həzin notları aradan qaldırır. Axı Zabil abi həm də yumor dolu, zarafatcıl insan idi.\n“Zabil Müqabiloğlu səhv etmirəmsə, 1999-cu ildə “525-ci qəzet”də jurnalist kimi fəaliyyətə başladı. Zabil jurnalist kimi də, insan kimi də çox səmimi, mehriban, sədaqətli insan idi. İnsanlarla tezliklə ünsiyyət qururdu. Yadımdadır, bir dəfə Zabillə birgə Polşada ATƏT-in tədbirində olmuşduq. Polşada böyük bir mitinq keçirilirdi. Həmyerlilərimiz Azərbaycan bayraqlarını qaldırmışdılar. Zabil bunu görəndə çox sevindi”.\nElə bu an monitorda Zabillə Rəşad Məcidin fotosu görünür. Rəşad müəllim, üzündə təbəssümlə sözünə davam edir.\n“Bir dəfə Zabil rusiyalı deputatlarla söhbət edərkən onlar onun adını soruşurlar. O isə adının Zabil olduğunu deyir. “Zabil” də rus dilindəki “забыл” sözünü assosiasiya edir ki, bu da “unutmuşam” deməkdir. Onlar buna təəccüblənir və öz dillərində deyirlər ki, “necə yəni unutmuşam?!”\nMərasimə toplaşan adamların üzlərinə təbəssüm qonur.\n“Zabil xarici deputatlarla dil tapa bilirdi. Ünsiyyəti çox sevirdi, enerjili, səmimi insan idi”. – Rəşad Məcidin çıxışının son notları...\n“Son Zəng” kitabını açıram. Zabil abi bu kitabla yaşayacaq. Xatirələr onu tez-tez yaddaşımıza salacaq. Ruhu bizimlə olacaq. Bir an həzin duyğular pərçimləyir məni. Özümü düzəldirəm. Zabil burda olsaydı, heç birimizi kədərli görmək istəməzdi deyə düşünürəm.\nElə bu an Yadigar Məmmədli çıxışını bitirir. Daha sonra Umud Rəhimoğlu, Rey Kərimoğlu da Zabil haqqında xatirələrini bölüşürlər.\nBMM-də işıqlar sönür. Həzin musiqi sədaları altında Zabil Müqabiloğlu haqda video-çarx monitorda peyda olur. Onun yaşadığı, ölümsüzləşdiyi fotolar bir-bir keçir. Körpəliyi, uşaqlığı, əsgərliyi, gəncliyi, dostları, ailəsi ilə keçirdiyi gözəl günlər... Bir an mərasimə toplaşan adamların üzlərinə baxıram. Hamı necə də hüznlü görünür. Hamı necə də eyni hisslər keçirdir.\nJalə Mütəllimovanın səsi eşidilir. Zabil haqda yazılan şeiri oxuyur. Şeirin müəllifi Elmin Bədəlovdur.\nƏn minimalist rəsm əsəri\nDüşünməyə bir dünya\nTərpənməyə bir qarış yox\nDanışmağa icazəm yox\nDayanıb üzümün cizgiləri\nGülüşlərim donub üzümdə\nBir dünya üsyanım\nBir dünya taqətsizlik\nQoymur çıxım bu əsərdən\nboşdu bu çərçivə\nbir də mən\nBaxanlarsa hey düşünür\nSıxır məni bu çərçivə\nAxı kim məni çəkdi bura?!\nSöz Zabil Müqabiloğlunun bacısı Sevinc Əliyeva verilir:\n“Tədbirdə iştirak edənlərə və kitabın ərsəyə gəlməsində əməyi olanlara təşəkkür edirəm.”\nSevinc xanım çox qısa danışır. Deyəsən, deməyə o qədər də sözü yoxdur.\nTədbir başa çatır. Hamı Zabillə öz içində sağollaşır. Görüşənədək, Zabil abi!


Əsgərlik bitdi, Vüqar doğulub, boya-başa çatdığı Cəbrayıla, Fikrətsə Nəvahiyə qayıtdı. Sonra ermənilər Moskvadan Dağlıq Qarabağı tələb eləməyə başladı. Mitinqlər, ilk toqquşmalar, ilk qurbanlar oldu. Vüqar könüllü dəstələrdən birinə qoşulub,ov tüfəngiylə vətəni qorumağa başladı. Həm o tərəfdə, həm bu tərəfdə döyüşənlərtüfəngdən avtomata, pulemyota, Alazandan Qrada, zirehli döyüş maşınlarından tanklara keçəndə,aydın oldu ki, artıq əsl müharibə gedir.\nVüqarartıq xüsusitəyinatlı Gəncə batalyonunda vuruşurdu. Bu batalyon səhər saat dörddə-beşdə qəfildən ermənilərin postlarına hücum edir, oranı alır, mövqeləri möhkəmləndirir, sonra postu bizim əsgərlərə təhvil verirdi. Yeri gəlmişkən, bu batalyon Ağdərənin alınmasında da iştirak etmişdi.\nGünlərin bir günü mövqe tutduqları meşədə dostu Fikrət gəlib onu tapdı. Qucaqlaşdılar, öpüşdülər, kövrəldilər. “Sən hara, bura hara?” – deyən Vüqar hələ də gözlərinə inanmırdı.Oturdular, ümumi hal-əhvaldan sonra əsgərlikdə dalaşmaqlarından tutmuş şəhərdə qızlarla tanış olmalarına qədər başlarına gələn macəralardandanışdılar. Ocaqda bişmiş kələpur yedilər.Yeməyi yeyib-qurtarana yaxın uzaqdan atışma səsləri gəlməyə başladı.\n– Hə, Fikrət, sən dur, yavaş-yavaş get burdan. Çox sağ ol ki, gəldin məni tapdın, mən də səni gördüm çox sevindim. Hesab elə ki, ömrümü uzatdın, – Vüqar dostuna dedi.\n– Lap yaxşı ki, ömrünü uzatdım, ay dost. Amma burdan getmək söhbətini unut. Mən gəlmişəm sənlə bir yerdə vuruşmağa. Təkcə səni görməyə gəlməmişəm ki.Nə də kələpur yeməyə gəlmişəm, – Fikrət gülə-gülə sönmüş ocaqdan asılmış qazanı göstərdi.\n– Sən deyəsən, mənlə məzələnirsən. Vuruşmaq nədi? Çıx get evinə, dədən-anan evdə səni gözlüyür.\n– Məzələnmək nədi, gəlmişəm vuruşmağa. Zarafat-zad eləmirəm mən.Vuruşa bilməsəm, deyərdim, sən düzsən. Amma əsgərlikdə avtomat atmağımı da görmüsən, tank sürməyimi də.\n– Ay Fikrət, sən ölənlərinin goru, tərslik eləmə. Çıx get deyirəm sənə. Mən sənin yerinə vuruşuram.\n– Mən də sənə deyirəm ki, öz yerimə vuruşmağa gəlmişəm, sənin yerinə yox...\nDostunu öz evinə göndərmək istəyən Vüqar tək onu yox, ata-anasını da düşünürdü, – fikirləşirdi ki, birdən Fikrətin valideynləri elə bilər oğullarının cəbhədə qalmağının səbəbkarı o olub.Ona nə isə olsaydı,sonra valideynlərinin üzünə necə baxacağını fikirləşirdi. Qısası, Vüqar dostunu fikrindən döndərə bilmədi və Fikrəti Gəncə batalyonuna götürdülər. Beləcə, dostlar çiyin-çiyinə ermənilərə qarşı vuruşmağa başladılar.\nHər dəfə ermənilər onlara tərəf Qraddan, minaatanlardan mərmi atanda, hər snayper gülləsi başlarının üstündən vıyıltıyla uçub gedəndə,Vüqar tez özünü dostunun qabağına verirdi. Bir dəfə Fikrət əliylə alnına vurubgülə-gülə demişdi: “Eh, ay qardaş, alnıma yazılıbsa, o güllə, ya Qrad snaryadı (mərmisi) gəlib elə mənim bu alnıma dəyəcək. Ona görə özünü həlak eliyib qabağıma keçmə”.Bu sözlərdən sonra Vüqar lap xoflanmışdı, ona elə gəmişdi ki, dostu artıq öz ölümünü hiss elədiyinə görə belə deyir. Hər axşam Allaha yalvarırdı ki, Fikrətə yox, ona dəysin güllə, ya da heç olmasa,qəlpə, ya güllə onun sümüyünə dəyməsin, eləcə ətini zədələsin. Fikirləşirdi ki, Fikrət yüngül yara alsa, bu dəfə onu inandırıb, elə xəstəxanadanca Nəvahiyə evlərinə yollayacaq.\n1992-ci ilin 12 iyununda Azərbaycan ordusu irimiqyaslı hücuma keçdi, Cəbrayıldakı əsgərlərinHadrutun kəndlərini erməni döyüşçülərindən azad eləmək üçünhəyata keçirdikləri Ağyol əməliyyatındaFikrət çiynindən yaralandı. Yara elə də ağır deyildi, – qabaq tərəfdən dəyən güllə çiyin sümüyünə toxunmadan arxa tərəfdən çıxmışdı. Dostunu xəstəxanaya çatdıran Vüqar həkimin ona: “Qorxulu bir şey yoxdu, narahat olma,” – deməsindən sonra həm rahatlandı, həm də bir az sevindi. Nəhayət ki, bu dəfə dostunu öz evlərinə göndərməyə razı sala biləcəyinə bərk ümidliydi. Fikrət xəstəxanada olanda, onların vuruşduğubatalyonu Qubadlıya atmışdılar.Vüqara elə gəlmişdi ki, yarası sağalandan sonra dostu onu Cəbrayılda axtarıb, tapammayıb nəhayət ki, Nəvahiyə gedəcək.\nFikrət sağaldı, ayağa durdu vəaxtarıb-arayıb dostunu Qubadlının Güləbird kəndində tapdı. Yenə mübahisələr, qışqırıq, əsəbi tonda bir-birinə ağır sözlər dedilər. Yenə Fikrət öz dediyindən əl çəkmək istəmədi, dedi ki, burdan gedən deyiləm, qalıb səninlə burda vuruşacam. “Ay dost, axı sən məni ata-ananın qarşısında pis vəziyyətdə qoyursan. Elə şey var, adam deyə bilmir, gərək özün başa düşəsən məni, balaca uşaq deyilsən axı”, – Vüqarın yalvarışlı sözlərinin xeyri olmadı.\nYenə bir neçə ay çiyin-çiyinə vuruşdular, kəndlər aldılar, irəli getdilər, sonra ermənilər əks-hücuma keçdi, bizimkilər bəzi postları itirdi və dostlar yenə Cəbrayıla qayıtdı. Günlərin birində Cəbrayılın Süleymanlı kəndində Xırmanlıq deyilən yerdə iki dost ermənilərin qəfil mühasirəsinə düşdü. Avtomatdan atılan güllələrdən biri Fikrətin zirehli jiletini deşib qarnına girdi. Bundan xəbər tutan Vüqar ondan soruşdu ki, yeriyə bilirsənmi? “Hə” cavabını alan kimi Vüqar “Oldu, onda sən düş dərəyə,” – dedi vəbaşladı avtomatla ermənilərə tərəf aramsız atəş açmağa.Vəziyyətdən istifadə edən Fikrət əyilə-əyilə dərə tərəfə qaçmağa başladı. Az sonra ermənilərin qumbaraatandan atdığı atəş nəticəsində Vüqar hər iki ayağından yaralandı.\n– Məllim, ağrıdan hiss elədim ki, qranatamyotun mərmisisümüklərimə dəyib. Başa düşdüm ki, ancaq sürünə-sürünə ordan aralana bilərəm. Başladım avtomatla güllə ata-ata sürünməyə. Başımın üstündən güllələr vıyıldayır, mən də sürünürəm qayaya tərəf. Eyni vaxtda da fikirləşirəm ki, ay Allah, görən, Fikrət gedib bizimkilərin postuna çıxa bildimi, – Vüqar iyirmi iki il sonra o döyüşdə başına gələnləri mənə danışırdı...\nVüqar qayaya yaxınlaşanda,Allahın möcüzəsi baş verir: saçları “rastyajka” deyilən piyada əleyhinə minanınağacın gövdəsinə bağlanmış simlərinə ilişir və adətən, partlamağa “həssas” olan minapartlamır.Ehmalca minanın simlərini saçlarından aralayır, sürünərək gəlib qayanın başına çıxır. Hardasa üç metrlik hündürlükdən yerə hoppanır,onsuz da mərmidən yara almış ayaqları bu dəfə yenə bir neçə yerdən sınır.Sonra bizim postda olan döyüşçülərhər ikisini QAZ-53-ün yük yerində başqa yaralılarla bir yerdə Cəbrayıl mərkəzi xəstəxanasına gətirirlər.\nTibb bacıları palataya daxil olub Vüqarı əməliyyat otağına aparmaq istəyəndə, Vüqaronu əməliyyat edəcək Təyyar həkimlə qohum olduğunu etiraf edib deyir ki, siz yaxşısı budu həkimi bura çağırın.Tibb bacılarından biri deyəndə ki, bu, mümkün deyil,bizə səni birinci əməliyyat otağına aparmaq tapşırılıb,mübahisə başlayır.Ağrıdan tərləyib qızarmış Vüqar yerindən tərpənməyəcəyini deyir və iki dəqiqəlik də olsa,həkimin palataya gəlməsini israrla xahiş edir.\nƏlacsız qalan tibb bacılarından biri palatadan çıxır, az sonra həkimlə palataya qayıdır. Palataya girən kimi Təyyar həkim əsəbi-əsəbi qohumunun üstünə çəmkirir ki, niyə “sestraların” (tibb bacıları) sözünə qulaq asmırsan,mübahisə eliyirsən. Vüqar başıyla qonşu çarpayıda uzanan Fikrəti göstərib deyir ki, qadan alım, ay doxtur, sən əvvəlcə dostuma bax, mənimləsonra məşğul olarsan. Əlavə edir ki, eybi yox, mən ağrılara dözərəm. “Bir də ki, bu adam lap deyək heç dostum deyil, Nəvahidən durub gəlib burda Cəbrayılda vuruşur. İnsafdan olmaz axı, o ağır yaralı ola-ola məni apirasiya eliyəsiz”.Fikrət isə deyir ki, həkim, o qələt eliyir, dözməyə qalsa, mən dözməliyəm, mən bir yerimdən yaralanmışam, o beş yerdən.“Bir də, o məni xilas eliyib, erməninin mühasirəsindən çxarıb, ona görə birinci ona baxın”.Həkim gah öz qohumuna baxır, gah da dostuna, heç nə demir,baxışlarıyla tibb bacılarına göstəriş verir ki,Fikrəti xərəyə qoysunlar.\nHəmin gün əvvəlcə əməliyyat masasında Fikrətin zirehli jiletini deşib qarnının çox da dərinliyinə getməyən, dərisini dəlib bir-iki santimetr içəri irəliləyən mərmi qəlpəsini çətinlik çəkmədən, – bu dəfə də Allah Vüqarın duasını eşitmişdi, güllə sümüyünə dəyməmişdi, – tapıb çıxartmışdılar. Sonra isə Vüqarın hər iki ayağının baldır hissəsində sınmışsümüklərini,dağılmış daban-topuqlarını birləşdirib, hər iki ayağını gipsə salmışdılar.\nSonrakı günlər dostlar əsgərlik vaxtlarını xatırlayanda, çalışırdılar başlarına gələn gülməli hadisələrdən danışmasınlar, – onda biri qarnında, o biri isədəmir asılqandan asılmış gipslənmiş ayaqlarında ağrı hiss edirdi.


DÇ-2018: PORTUQALİYA İSPANİYA İLƏ HEÇ-HEÇƏ » www.tezadlar.az\nDÇ-2018: PORTUQALİYA İSPANİYA İLƏ HEÇ-HEÇƏ\nFutbol üzrə İspaniya milli komandası DÇ-2018-in "B" qrupnun birinci matçında Portuqaliya üzərində qələbə qazana bilməyib.\n“Report” xəbər verir ki, Soçi şəhərinin "Fişt" stadionunda baş tutan görüş 3:3 hesabı ilə yekunlaşıb.\nMatçda ilk qolun müəllifi portuqaliyalıların hücumçusu Kriştianu Ronaldu olub. O, 4-cü dəqiqədə özünə qarşı edilən kobudluğa görə təyin olunmuş 11 metrlik cərimə zərbəsini dəqiq yerinə yetirib. Hissənin ortalarında ispanların forvardı Diyeqo Kosta hesabı barabərləşdirib. Fasiləyə qədər Ronaldu dublunu rəsmiləşdirib. İkinci hissənin əvvəlində Kosta yenidən hesabda tarazlıq yaradıb. 58-ci dəqiqədə isə Xose İqnasio Naço İspanları hesabda irəli çıxarıb. Matçda son nöqtəni ikinci hissənin sonlarında cərimə zərbəsindən fərqlənən Ronaldu qoyub.\nİkinci turda İspaniya İran, Portuqaliya isə Mərakeşlə qarşılaşacaq. Hər iki oyun iyunun 20-də keçiriləcək.\nDÇ-2018 – final mərhələsi. B qrupu. 1-ci tur\nQollar: 1:0 – Ronaldu – 4 (pen), 1:1 – Kosta – 24, 2:1 – Ronaldu – 44, 2:2 – Kosta – 55, 2:3 – Naço – 58, 3:3 – Ronaldu – 88


Valyuta məzənnəsi Solomon Islands dollar (SBD) Qədər Indoneziya rupisi (IDR) Forex valyuta bazarında yaşamaq\nFOREX valyuta məzənnələri yeniləmə: 24/10/2019 00:35\nSolomon Islands dollar - Indoneziya rupisi İndi Forex valyuta bazarında qiymət 24 Oktyabr 2019\n00:35:54 (59 saniyə forex dərəcəsi yeniləmə)\n1 SBD = 1 693.43 IDR\n1 IDR = 0.0006 SBD\nForex birjasında 1 Solomon Islands dollar Indoneziya rupisi məzənnəsi = 1 693.43 IDR. Hər 30 saniyədə bir dəfə Solomon Islands dollar məzənnəsi yenilənir. Mövcud məzənnə saytda mümkün qədər tez mövcuddur. İndi və fərqli vaxtlarda Solomon Islands dollar Indoneziya rupisi dəyəri.\nForex ticarət chart Indoneziya rupisi - Solomon Islands dollar yaşamaq, 24 Oktyabr 2019\nForex ticarət chart Solomon Islands dollar Qədər Indoneziya rupisi yaşamaq, 24 Oktyabr 2019\nVeb saytımızda Solomon Islands dollar olan bir diaqram tapa bilərsiniz Indoneziya rupisi 24 Oktyabr 2019 məzənnəsi. Qrafikdəki ani nisbət dəyişikliklərinə baxın. Diaqramdakı dəqiq vaxtı seçmək üçün siçan istifadə edin və bu anda Forex-də Solomon Islands dollar məzənnəsini tapın. Məzənnə qrafiki hər 30 saniyədə yenilənir.\nÇevirmək Solomon Islands dollar Qədər Indoneziya rupisi Solomon Islands dollar Qədər Indoneziya rupisi Valyuta məzənnəsi Solomon Islands dollar Qədər Indoneziya rupisi məzənnə tarixi\nOnline ticarət Solomon Islands dollar (SBD) üçün Indoneziya rupisi hazırda\nMəzənnəni dəqiqədən dəqiqəyə göstəririk. Son dəqiqə ərzində Solomon Islands dollar 3.91 IDR səviyyəsinə yüksəldi. Hər dəqiqə Solomon Islands dollar Indoneziya rupisi nisbətləri bu səhifədəki cədvəldə göstərilmişdir. Saytda dəqiqə dərəcəsi ilə məlumatların rahat yerləşdirilməsi.\n1 693.43 1 693.43 1 689.52 1 690.87 1 690.87 1 691.54 1 687.64 1 688.23 1 687.39 1 688.16\nOnline ticarət Solomon Islands dollar (SBD) üçün Indoneziya rupisi son saat ticarət\nHər saatda məzənnəni izləyirik. Bu saatda Solomon Islands dollar (SBD) dinamikası Indoneziya rupisi. Son saatlardakı məzənnələrin tarixi cədvəldə göstərilmişdir. Bu səhifədəki cədvəldə 10 saatlıq məzənnə məlumatlarına baxın.\n1 690.87 1 688.16\nOnline ticarət Solomon Islands dollar (SBD) üçün Indoneziya rupisi Bugünkü trend 24 Oktyabr 2019


Heydər Əliyev Fondu - “Azərbaycan əcnəbilərin gözü ilə” fotosərgisi\n“Azərbaycan əcnəbilərin gözü ilə” fotosərgisi\n2011-ci il iyulun 12-də Heydər Əliyev Fondu və BMT-nin İnkişaf Proqramı tərəfindən Müasir İncəsənət Muzeyində “Azərbaycan əcnəbilərin gözü ilə” fotosərgisinin açılışı olub. Heydər Əliyev Fondunun prezidenti Mehriban Əliyeva, Fondun vitse-prezidenti Leyla Əliyeva və BMT-nin Azərbaycandakı rezident-əlaqələndiricisi Fikrət Akçura açılış mərasimində iştirak ediblər.\nSərginin keçirilməsi təşəbbüsü ilə BMT-nin İnkişaf Proqramının Azərbaycandakı bütün diplomatik qurumlara və xarici iş adamlarına müraciəti əsasında müsabiqəyə 30-dək ölkənin vətəndaşları tərəfindən çəkilən 600-dən çox fotoşəkil təqdim edilmişdir.\nSərgidə 90-dan çox rəngli və ağ-qara fotoşəkillər nümayiş etdirilib. Fotolar təbiət mənzərələri, sadə insanların həyatını əks etdirən səhnələr və portretlərdən ibarət olmaqla Azərbaycanın rəngarəng və qədim mədəniyyətini, zəngin memarlıq ənənələrini və son illərin sosial-iqtisadi inkişafını tərənnüm edirdi.\nSərginin maraqlı cəhəti ondan ibarət idi ki, burada yalnız xarici vətəndaşların öz fərdi kolleksiyalarında olan həvəskar fotoşəkillər nümayişə çıxarılmışdır.


ERMƏNİ TƏXRİBATI DAVAM EDİR\nTarix: Dünən, 15:48 Bölmə: Ölkə / Cəmiyyət Oxunub: 14\nBelə ki, 15.03.2019 cu il tarixində Gürcüstan sərhədində olan milliyətcə erməni növbə rəisi Azərbaycan vətəndaşlarına qan uddurur. Verilən məlumatda bildirilir ki, erməni rəisi vətəndaşlarımızı yalandan şərləyərək cərimələr\nDeputatlar dövlət büdcəsindən necə pul çıxarır?-SIYAHI\nTarix: Dünən, 15:43 Bölmə: Ölkə / Cəmiyyət Oxunub: 13\nIqtisasçı Qubad Ibadoğlu özünün facebook səhifəsində QHT-lərə Dövlət Dəstəyi Şurasından maraqlı bir status paylaşıb.\nTarix: 21-03-2019, 13:16 Bölmə: Ölkə / Cəmiyyət Oxunub: 88\nTarix: 19-03-2019, 16:04 Bölmə: Ölkə / Cəmiyyət Oxunub: 29\nTarix: 19-03-2019, 14:45 Bölmə: Ölkə / Cəmiyyət Oxunub: 31\nGundemxeber.az bildirir ki, nu barədə Siyasi Məhbusların Monitorinq Mərkəzinin rəhbəri Oqtay Gülalıyev facebook səhifəsində məlumat yayıb.\nTarix: 19-03-2019, 14:06 Bölmə: Ölkə / Cəmiyyət Oxunub: 28\nGundemxeber.az jurnalistin yazdığı həmin statusu və Damlanın fanatları ilə bağlı yayılan videonu təqdim edir:\nAXH İdarə Heyətinin üzvü Bəxtiyar Tuncaya “bandotdel”də işgəncə verilib\nTarix: 19-03-2019, 13:44 Bölmə: Ölkə / Cəmiyyət Oxunub: 35\nGundemxeber.az xəbər verir ki,Bu barədə AĞ Partiya başqanı, AXH İdarə heyətinin üzvü Tural Abbaslı məlumat verib.\nTarix: 19-03-2019, 11:35 Bölmə: Ölkə / Cəmiyyət Oxunub: 24\nTarix: 19-03-2019, 10:38 Bölmə: Ölkə / Cəmiyyət Oxunub: 31\nGundemxeber.az xəbər verir ki, gecə saat 05 radələrində Nəsimi rayonu 20 Yanvar küçəsində “Mercedes” markalı, 10 OH 793 dövlət qeydiyyat nişanlı avtomobil yolu keçən piyadanı vurub.\nƏmlak Xidmətləri Məkanının rəhbərliyi Prezident İlham Əliyevin göstərişlərinə məhəl qoymur, onun tapşırıqlarına adekvat addımlar atmır - İddia\nTarix: 18-03-2019, 21:04 Bölmə: Ölkə / Cəmiyyət Oxunub: 56\nMəlahət Həsənova adlı (ad şərtidir) bir xanım yazır ki, 2011-ci ildə Bakının Türkan qəsəbəsində, dişi ilə, dırnağı ilə, güc-bəla pul toplayaraq, aldığı üç sot həyətyanı torpaq sahəsinə çıxarış (kupça) ala bilmir ki, bilmir. Belə ki, "Asan Xidmət" onu Əmlak Məsələləri Dövlət Komitəsinin balansında fəaliyyət göstərən, Xəlil Rza Ulutürk 20\nGeri 1 2 3 4 5 6 7 8 9 10 ... 534 İrəli


Ağsu rayon sakini Ramil Kərimovun Meydan TV-yə müraciəti ilə bağlı - TƏKZİB » Xeberci.info\nXeberci.info xəbər verir ki, Ağsu rayon sakini Ramil Kərimov Meydan TV-yə danışır ki, atası Qarabağ döyüşlərində yaralanıb. Müharibənin yaraları onu həyatdan çox erkən aparıb. O və digər 5 uşaq tək ananın himayəsində böyüyüb. Ancaq şəraitsizlik, kasıblıq, işsizlik ailə üzvlərinin hamısını xəstə, yarımcan edib. Qardaşının 2-ci qrup əlil kimi aldığı pensiyasının dərmanlarına çatmadığını, ünvanlı yardım üçün müraciətinə imtina verildiyini, ölkə rəhbərinə və rayon İcra Hakimiyyətinə etdikləri müraciətlərinə cavab verilmədiyini, başçı tərəfindən qəbul edilmədiyini və evinin dam örtüyünün dəyişdirlməsi üçün RİH-də vəsait olmadığını bildirmişdir.\nBildiririk ki, Kərimov Ramil Nadir oğlu Ağsu rayonunun Çaparlı kəndində qeydiyyatda olmaqla anası Məmmədova Almaz Xeyrulla qızı ilə birlikdə yaşayır. 05.02.2019-cu il tarixdə Şamaxı, Ağsu və İsmayıllı rayonlarında baş vermiş təbii fəlakətlə bağlı Heydər Əliyev Fondunun əməkdaşları tərəfindən anası Almaz Məmmədovanın fərdi yaşayış evinə baxış keçirilmiş və bir mərtəbəli, 2 otaq və 1 zaldan ibarət yaşayış evi yüksək keyfiyyətdə tikilərək onların istifadəsinə verilmişdir. Əlavə olaraq Fond tərəfindən ailəyə maddi köməklik də edilmişdir.\nRamil Kərimovun işlə bağlı müraciəti nəzərə alınaraq 2019-cu ilin noyabr ayında Çaparlı kənd tam orta məktəbində ocaqçı vəzifəsinə təyin olunmuş, hazırda orta aylıq əmək haqqı 238 manat təşkil edir. Anası Almaz Məmmədova isə yaşa görə 233.20 manat əmək pensiyası alır. 19.04.2020-ci il tarixdə ailəyə RİH tərəfindən ərzaq yardımı göstərilmişdir. R.Kərimov ÜDSY ilə bağlı müraciət etmiş, sənədlərində olan çatışmazlıq səbəbindən imtina verilmişdir. İzah olunmuşdur ki, sənədlərini hazırlayıb yenidən elektron qaydada müraciət etməlidir.\nQardaşı Orxan Kərimovun evi ilə bağlı müraciətinə cavab olaraq ona izah olunmuşdur ki, təbii fəlakətlə bağlı müəyyən olunmuş müddətə kimi, yəni 01.06.2019-cu il tarixə kimi müraciət etmədiyi üçün FHN-nin mütəxəssisləri tərəfindən fərdi yaşayış evinə baxış keçirilməmişdir. Orxan Kərimov 3-cü dərəcəli əlil kimi 11.04.2011-ci il tarixdən hər ay 110 manat sosial müavinət alır.\nR.Kərimovun RİH-ə şifahi və ya yazılı formada etdiyi müraciətləri iştiraklı ilə araşdırılmış, qanunamüvafiq qaydada cavab verilmişdir. Hazırki müraciətinin məqsədi qardaşına məxsus fərdi yaşayış evinin tikintisinə nail olmaqdır.


Azərbaycanda dəhşət: 4 dəfə ərinə xəyanət edildiyi deyilən gəlin danışdı\n22.11.2019 | 1 077 | 0\n4 dəfə ona xəyanət edən arvadını bağışladı.\nOxu24.com xəbər verir ki, Space TV-də yayımlanan “Gəl dərdini danış” sosial-kriminal layihədə ötən gün maraqlı anlar yaşanıb. Amil Xəlilə müraciət edən şəxs arvadının ona 4 dəfə xəyanət etməsinə baxmayaraq, onu yenidən bağışlamağa hazır olduğunu bildirib. Onun sözlərinə görə, arvadı 1 yaş 3 aylıq körpəsini evdə ataraq 1 ilə yaxındır həmkəndlisi Şahin adlı şəxslə qoşulub qaçıb. Ərin iddiaları hər kəsi dəhşətə gətirib. O, bildirib ki, arvadını Şahin adlı şəxslə qarajda intim münasibətdə olarkən videosunu görüb. Həmin videonu ona arvadı ilə əlaqədə olan həmkəndlisi Şahin göstərib.\nPərvinin sözlərinə görə, Rəqsanə onu 4 dəfə aldatsa da, onu bağışlayıb, hətta günü bu gün də evə qayıdarsa, onu bağışlamağa hazırdır: “Kişi o deyil ki, mələyi fahişəyə çevirsin, əsl kişi fahişəni mələyə çevirəndir”- deyə Pərvin bildirib. Amil Xəlil açıqlama verərək məsələ ilə bağlı Şəkiyə yollanacağını və bu həftə içində Rəqsanədən müsahibə alacağını bildirib. Amma qısa olaraq telefonla müsahibə verən Rəqsanə ərinin yalan danışdığını və uşağına isə qorxudan yaxın gələ bilmədiyini bildirib.\nHadisə ilə bağlı şok videonu təqdim edirik:


YAP Xətai rayon təşkilatı Aşıq Ələsgər küçəsi 64, Vunq Tau küçəsi 14 və Rahib Məmmədov küçəsi 18 ünvanlarında yerləşən\nərazi partiya təşkilatlarında hesabat-seçki yığıncaqlarını keçirib. Hesabat məruzələri dinlənilib, çıxışlar əsasında hesabat dövrü ərzində görülən işlər dəyərləndirilib.\nYAP Xətai rayon təşkilatının sədri Vüqar Rəhimzadə yığıncaqlarda çıxış edərək bildirib ki, müstəqilliyimizin yenidən bərpasından ötən 30 illik tarixi vərəqlədikdə 1993-cü ildə ulu öndər Heydər Əliyevin xalqın təkidli tələbi ilə hakimiyyətə qaydışından sonra başlanan yolun tariximizə hər günü uğur səhifəsi kimi yazdığını böyük fəxr və inam hissi ilə qeyd edirik: «Müstəqilliyimizin ilk illərinin böhranından, xaosundan, anarxiyasından, özbaşınalıqlarından xilas olan Azərbaycan sabitlik diyarına çevrildi, qısa müddətdə yeni dostlar, tərəfdaşlar qazandı. İqtisadi müstəqilliyini möhkəmləndirmək üçün biri-birindən əhəmiyyətli addımlar atdı və beynəlxalq münasibətlər sisteminin fəal üzvünə çevrildi. Ulu öndər Heydər Əliyev müstəqillik yolunda ilk addımlarını atan ölkənin qarşısında dayanan vəzifələrdən bəhs edərkən onun xarici ölkələrdə təmsilçiliyini xüsusi qeyd etdi. Bu baxımdan dünyanın müxtəlif ölkələrinə səpələnmiş soydaşlarımızın bir amal-azərbaycançılıq ideyası ətrafında birləşmələrinin vacibliyi vurğulandı ki, ötən illər bu sahədə də mühüm uğurlara imza atılması ilə yadda qalıb. Dünya azərbaycanlılarının beynəlxalq aləmə səs salan birliyini 44 günlük İkinci Qarabağ müharibəsi dövründə daha aydın şəkildə gördük. Heydər Əliyev siyasətini bütün sahələrdə uğurla davam etdirən Prezident İlham Əliyev möhkəm təmələ əsaslanan bu birliyi daha da sarsılmaz etdi.\nVüqar Rəhimzadə bu birlikdə tarixə xalqın partiyası kimi daxil olan Yeni Azərbaycan Partiyasının rolundan bəhs edərək bildirib ki, hər bir partiya üzvünün həmrəyliyimizi qorumaq, daha da möhkəmləndirmək, yeni-yeni hədəflərin gerçəkləşməsinə dəstək verməsi başlıca vəzifələrindəndir.\nSonra hesabat seçki-yığıncaqlarında təşkilati məsələlərə baxılıb. Aşıq Ələsgər küçəsi 64, Vunq Tau küçəsi 14 və Rahib Məmmədov küçəsi 18 ünvanlarında yerləşən ərazi partiya təşkilatlarına sədr və sədr müavinləri seçiliblər. Feyruz Həmzəyev Aşıq Ələsgər küçəsi 64 ünvanında yerləşən ərazi partiya təşkilatının, Kəmalə Şıxlinskaya Vunq Tau küçəsi 14 ünvanında yerləşən ərazi partiya təşkilatının, Cavid Əliyev isə Rahib Məmmədov küçəsi 18 ünvanında yerləşən ərazi partiya təşkilatının sədrləri seçiliblər.